
Awe Departamento di Impuesto ta cera atardi 

ORANJESTAD - Ayera nochi vocero di Departamento di Impuesto ta emiti un comu- 
nicado den cual ta anuncia cu awe diahuebs 7 di februari, oficina lo cera mas trempan 
relaciona cu un reunion y evaluacion di personal. E orario adapta pa awe ta core non stop 
te l’or di atardi. Despues di esey, tanto oficina principal na Camacuri, como e oficinanan 
auxiliar na DIMAS, MFA Noord, Paradera, Santa Cruz, Savaneta y San Nicolas, lo ta cera; 
ni tampoco por busca plachi di number. Diabierna 8 di februari lo continua cu servicionan 
segun e orario di custumber. 



Inkietud na Corsou pa 
refineria 

Prome Minister Evelyn Wever-Croes: 

Parlamento a ricibi informacion tocante situacion na Venezuela 



ORANJESTAD - Diaran- 
son atardi, Prome Minis- 
ter Evelyn Wever-Croes a 
presenta na parlamento 
pa duna informacion riba 
e desaroyonan recien na 
nos pais bisiña Venezuela. 
Hunto cu prome minis- 
ter pa duna informacion, 
tabata presente e exper- 
tonan riba diferente tere- 
no cu ta atendiendo e tema 
akim entre otro, minister 
di husticia Andin Bikker, 
Cuerpo Policial, Kustwa- 
cht, Siguridad Nacional, 
Dimas, Imigracion Aruba, 
Rampen Bureau, Marina 
Real y Taskforce Mensen- 
handel/Mensensmokkel. 

Wever-Croes a informa cu no 
a bin mucho cos nobo ta de- 
saroyando rond di e situacion 
aki. Gobierno di Aruba y tur 
e autoridadnan concerni ta 
sigui e situacion na Venezuela 
di cerca, pa asina nos ta alerta 
y prepara pa cualkier eventu- 
alidad pa proteha nos pais. 

Gabinete Wever-Croes ta 
reuni cu autoridadnan lo- 
cal riba e topico aki tur dia, y 
prome minister a indica cu e 


mes ta atende reunionnan al- 
gun biaha pa dia. 

Wever-Croes a informa to- 
cante un desaroyo nobo di 
e siman aki, cu ta e anuncio 
di e posicion di Reino. Den 
un carta cu minister di rela- 
cionnan exterior Hulandes, 
señor Stef Blok, a manda pa 
parlamento Hulandes, a in- 
dica cu Hulanda ta reconoce 
señor Juan Guaido como e 
presidente interino di Ven- 
ezuela pa e periodo cu e tin 
mester pa organisa elecci- 
onnan liber na e pais. 

Den e carta aki, Hulanda ta 
splica su punto di bista y e 
posicion di Reino, lo man- 
tene e relacion diplomatico 
cu e regimen di presidente 
Nicolas Maduro cu tin e au- 
toridad real, mientras tambe 
lo cuminsa cera contactonan 
diplomatico cu Juan Guaido. 

Prome Minister e enfatisa cu 
gobierno, y tur e expertonan 
concerni, ta sigui e desaroyo- 
nan di cerca tur dia, y tur e 
instancianan aki pa hopi tem- 
po caba a bin ta prepara riba e 
tema aki, pa asina wordo in- 


forma a base di informacion 
veridico, y pa tuma accion 
riba informacion veridico, y 
no riba informacion cu no ta 
corecto. 

Aparte di esaki, segun Wev- 
er-Croes, hunto cu Marina 
Real, autoridadnan local tan- 
to maritimo como riba tera, 
y cu cooperacion estrecho cu 
Corsou y Bonaire, ta atende 
cu e tema aki debidamente y 
asina duna informacion tam- 
be. 

Wever-Croes: “Nos pais 

bisiña, Venezuela ta pasando 
momentonan transcedental. 
Mi ta sinti tambe un preocu- 
pacion den comunidad. Y no 
ta sin motibo, si nos mira tur 
e mensahenan cu ta wordo 
pasa rond. Mi ta haci un apel- 
acion na tur hende na Aruba 
pa keda trankil, pa nos no re- 
curi den panico. Pa asina den 
trankilidad tuma e decision- 
nan den interes di nos pais 
Aruba. 

Aparte di esey loke nos cada 
un por haci, ta uni den ora- 
cion pa Venezuela. Ohala por 
bin un resolucion pronto”. 


City Inspector ta pidi bario di Zeewijk pa stop di tira 

sushi riba tereno publico 


ORANJESTAD - Durante 
di dia, nos di Bureau City 
Inspector, hunto cu nos 
team, a bay haci un bishita 
den e bario di Zeewijk, 
mirando tanto reclamo cu 
ta drenta di e bario, cu tin 
hopi sushi tira ariba tere- 
nonan publico y rond di 
cas. 

Segun Robby Rosel, relacion- 
ista publico (B.C.I), mesora 
a subi caya pa por controla 
e situacion aki, y 4 en berdad 
nos por bisa cu tin un gran 
parti di e casnan cu ta tira tur 
tipo di sushi pafo di nan cas’. 

“Nos a trata di por a haya e 
personanan aki pa por papia 
cu nan, pero nos no a logra. 
Esunnan cu si nos a atende 
cu nan, lo bay tuma esaki na 
serio pa lanta e sushi nan aki 
y mantene rond di nan cas 
limpi. Loke cu ta tristo ta cu 
e hendenan ta yega tira mata 
di coco, stoel, cama bieu y 
corchon, television, ariba ca- 
minda publico y sin pensa cu 
esaki no ta cuadra. Nos kier 
pidi hopi atencion di cada 
persona cu ta biba den Zee- 
wijk pa mantene rond di nan 


cas limpi y nechi, mirando cu 
tur e sushinan aki ta yama ra- 
ton, djaca, cacalaca y tur tipo 
di enfermedad. 

Asina aki nos lo sigui contro- 
la tur barionan aki na Aruba, 
pa asina nos por logra tin un 
Aruba limpi y bunita pa un 
y tur. Meta di Bureau City 
Inspector ta mantene e bario 
y bisindario unda cu bo ta 
biba aden limpi y saludabel, 
pa asina tur hende por sinti e 
siguridad y trankilidad cu nan 
merece di tin. 

1. Limpieza 

2. Salud 

3. Siguridad 

4. Trankilidad 
Bureau City Inspector su 
trabou ta pa ningun di e 4 
aspectonan aki wordo stroba 
of para. Nos ta bay na e si- 
tio unda e caso ta tumando 
luga y observa e problema, y 
despues pone e instancianan 
concerni na altura pa asina 
por tuma medida nan pa por 
resolve e problema. 

Pa mas informacion por tuma 
contacto 582-9777 .Pa cualki- 
er keho ta importante pa haci 
esaki via www.InfrAruba. 
com y nos lo bishita e sitio. 

CAft no ta comparti optimismo di gobierno 



ORANJESTAD - Den su reciente reaccion 
riba presupuesto 2019, manera aproba pa par- 
lamento, CAft ta informa gobierno di nan 
opinion, despues di a analisa e ley aki. Como 
conclusion principal por bisa cu e organo di 
supervision financiero di Reino no ta com- 
parti e optimismo di gobierno pa loke ta e re- 
alisacion di e cifranan proyecta den esaki. 

CAft ta constata entre otro, cu e presupuesto ta 
cumpli cu e norma di deficit acorda segun e pro- 
tocol firma fin di aña pasa, cu ta 0,5% di GDP pa 
loke ta presupuesto di gobierno. Pa loke ta e ‘sec- 
tor colectivo’ (gobierno plus e entidadnan selecta 
di sector publico) tin proyecta un saldo positivo di 
0,5% di GDP, cu ta haci cu e total ta presenta un 
presupuesto balansa. Sin embargo, e entradanan di 
diferente tipo di impuesto no ta suficientemente 
clarifica y cu riba esaki e organo ta desea di haya 
mas informacion. Tambe e gastonan di personal ta 
cumpli cu e norma estableci pa esaki. 

Presupuesto multi-anual 

Gobierno a cumpli den forma limita cu e recomen- 
dacionnan di CÁft den e conseho riba e proyecto 
di ley di presupuesto 2019. Por ehemplo a añadi 
un presupuesto multi-anual pa 2020 y 2021 na e 
presupuesto 2019, pero no ta posible pa establece e 
nivel di realismo di esaki. 

Asina ta nota cu e pagonan pa e obranan di infra- 
structura (PPP), pa loke ta e tres proyectonan gran- 
di (Hospital, Ringweg y Green Corridor) lo bay 
subi cu Afl. 37,6 miyon di 2018 pa 2020. E aumento 
aki no por ser detecta den e presupuestonan multi- 
anual na banda di gasto di gobierno, segun CAft. 
Ademas no tin un splicacion acerca, y por lo tanto 
no ta cla si a incorpora esaki den e proyeccionnan 
multi-anual. 

Di impuesto directo pa indirecto 

CAft ta constata cu den e proyeccionnan multi- 
anual e entradanan di impuesto directo y indirecto 
ta refleha un cambio remarcable den direccion di 


mas impuesto indirecto na lugar di impuesto di- 
recto, cu segun CAft “probablemente” ta relaciona 
cu e reforma fiscal. Sin embargo ta constata cu no 
ta duna un splicacion con ta yega na e calculacion 
aki, loke ta haci cu CAft no por huzga si e proyecci- 
onnan ta realistico, ya cu no ta conoci tampoco kico 
e reforma fiscal lo bay ta. Ta importante segun CAft 
pa drenta den comunicacion cu gobierno tocante e 
asunto aki. 

Pa loke ta e presupuesto 2019 mes CAft ta constata 
cu a adapta e entradanan proyecta a base di e cam- 
bionan haci den e leynan di impuesto. Den e caso 
aki tambe CAft ta constata cu gobierno no ta duna 
suficiente informacion, motibo pa cual e organo di 
supervision no por comproba si e calculacionnan ta 
realistico. Den e caso di e recomendacion di baha 
e expectativa pa loke ta winstbelasting si a haya 
cumplimento. 

E tercer recomendacion a keda cumpli parcial- 
mente. Den e presupuesto 2019 tin e inversion di 
Afl. 15,4 miyon reparti riba e diferente ministe- 
rionan envolvi, cu un descripcion satisfactorio di 
e total di inversionnan planiflca, manera CAft ta 
observa. Sin embargo, no a sigui e recomendacion 
pa duna un splicacion mas amplio di e fondo pa e 
‘Sociaal Crisis Plan’ (SCP). Den e presupuesto ta 
aparece e presupuesto pa e fondo, sin embargo no 
ta duna suficiente claridad pa kico ta bay usa e fon- 
donan aki e aña aki. Ademas no ta duna e reglanan 
di maneho con y ki ora por usa recurso di e fondo 
aki, o con ta deposita recurso den e fondo. Cu e 
conclusion di CAft cu e splicacion di e fondo di e 
crisiplan ta ainda insuficiente. 

Tambe e presupuesto aproba no tin un splicacion 
tocante e desaroyo di un maneho di dividendo. 
CAft ta conclui cu di e manera aki no ta cumpli 
cu e di cuatro recomendacion, cu ta pa explicita un 
maneho pa cu dividendo, y ta spera cu gobierno lo 
entrega ainda un tal analisis. 

CAft ta constata tambe cu no a establece formal- 
mente e sector colectivo. Esaki ta un tarea cu mes- 
ter haci hunto cu ministro di Asunto Interior y di 
Asunto di Reino. Ademas mester constata cu CAft 


no a ricibi tur presupuesto di tur e entidadnan 
den e sector colectivo, algo cu nan ta spera di haya 
pronto. 

Finalmente CAft ta yega na e conclusion cu e pre- 
supuesto 2019 no ta suficientemente controlable, 
mas tanto pasobra e splicacion corespondiente no 
ta contene suficiente informacion. A base di esaki 
CAft ta conclui cu no ta posible pa nan huzga si e 
presupuesto 2019 ta riba un caminda cu ta conduci 
na fmanzas publico duradero. Pa e motibo ey CAft 
ta yega na e siguiente recomendacionnan: 

1. Duna CAft un bista riba e plan di reforma 
fiscal, unda e fundamentacion, planifica- 
cion y resultadonan anticipa di e reforma 
fiscal general, y tambe su efecto den e 
siguiente añanan, ta keda splica. 

2. Elabora un presupuesto detaya pa e fondo 
di e plan di crisis (SCP) unda por mira na 
cual proyectonan ta dedica e recursonan y 
ki tempo Aruba tin pensa pa haci e inver- 
sionnan aki. Tambe ta remarca cu eventual 
extra personal den cuadro di e plan ta trece 
e meta di baha gasto di personal nominal- 
mente den peligro, cu e consecuencia cu lo 
mester compensa otro caminda. 

3. Ta te despues cu establece e sector colectivo 
pa 2019 y 20202 CAft lo por comproba si e 
sector colectivo ta cumpli cu e normanan 
legal. Pesey CAft ta pidi pa mas pronto po- 
sible establece e sector colectivo. Tambe 
CAft ta pidi pa entrega e presupuestonan di 
e entidadnan cu nan no a haya ainda. 

4. Duna un splicacion adicional na e proyec- 
cionnan multi-anual. Si no tin un claridad 
ainda riba e futuro consecuencianan fman- 
ciero, ta recomenda menciona esey. 

Den conformidad cu articulo 11 inciso 4 di Laft go- 
bierno lo mester a duna un contesta riba e carta aki 
dia 28 di januari ultimo. Dentro di poco por spera 
anto e publicacion di esaki pa CAft. 

Aruba Aloe: Vision pa compania global for di un isla chikito 


ORANJESTAD - Aruba 
Aloe ta un di compania cu 
ta exporta nan producto 
pa varios parti di mundo. 
Bon Dia Aruba a acerca 
Jessica Posner, pa asina e 
conta mas di con Aruba 
Aloe a cuminsa y e impor- 
tancia di nan producto. 

Aruba Aloe, hunto cu Aruba, 
ta e prome pais cu a cuminsa 
traha producto cosmetico cu 
aloe oficialmente. Aunke e 
ta bisa cu tabata conoci den 
pasado pa conserva bunitesa 
y sanea heridanan di guera y 
mucho mas. E efecto curativo 
cu tin. 

Actualmente nan ta haci pro- 
ducto cosmetico, y nan tin 
mas di 100 producto cu dife- 
rente linea. Aruba Aloe mes, 
cu ta esun mas clasico y basa 
riba efecto curativo di aloe, 
cu ta cuero hidrata, cuida cu- 
ero. “Nos marca mas amplio 
y primario aki na Aruba. Pro- 
teccion pa solo, gelnan cu ta 
hidrata cuero. Tin alcoholada 
cu tin lidocaine ,cu ta yuda 
pa dolor muscular, e ta alivia 
pica di sangura, alivia dolor.” 

Alhydran, cu ta producto 
medico pa recupera e cuero 
di kemadura, of cuero seco. 
E ta wordo duna na hende 
cu a caba di kima, of tin cica- 
triz. E ta e producto, cu tin 
un porcentahe halto di aloe 


den dje, ta wordo exporta na 
mas di 55 pais rond mundo, 
y uza na diferente hospital 
y boticanan. Cu nan varie- 
dad di producto cu ta wordo 
bendi na varios paisnan, nan 
tin 16 tienda rond di Aruba y 
webshops na Merca, Canada 
y Europa (Hulanda). 

Mirando cu ley pa no uza 
cierto ingrediente den pro- 
tector solar, Aloe Aruba a in- 
troduci nan producto di sun- 
screen cu ingrediente miner- 
al y natural, eco friendly. Nan 
ta dunando informacion to- 
cante e cambio y e beneficio- 
nan di e productonan nobo. 

Pa locual ta nan manera com- 
pania, y cu nan tour pa mus- 
tra e historia, Posner ta bisa 
cu pa turista, e ta un ‘holy 
grail’. Nan ta busca un souve- 
nir y tambe experiencia. Nan 
ta siña parti di un cultura, 
aloe a hunga rol importante 
den economia, cultura y pa 
Aruba, e ta den escudo tam- 
be, pues e ta bira ‘e souvenir 
perfecto’. E tour ta gratis, y 
nan ta wak den fabrica cu 
nan mes ta traha tur cos, con 
e producto ta wordo traha y 
pa nan sa e pasado, ‘e ta algo 
bunita’. “Nos kier sigura cu 
nunca e wordo lubida.” 

Segun Posner, como Aru- 
biano ta orguyoso di dje. Con 
hende ta interesa y busca 


nan producto, algo ‘cu ta di 
Aruba, e ta di nos’. Tur nan 
aloe ta di Aruba, sinembargo 
si ta uza ingredientenan di 
afo pa mescla cu aloe pa crea 
e producto final. “Tur cos ta 
wordo traha akinan na e fab- 
rica, y di aki na nos tiendanan 
local, y exporta otro caminda 
di mundo.” 

Bon Dia Aruba a puntra Pos- 
ner kico ta haci nan producto 
diferente cu cualkier otro 
persona cu ta haci producto 
di tera awendia. E ta contesta 
cu e ta haya cu si hende haci 
nan mesun producto, ta ‘hopi 
great’. Pero e ta agrega cu 
locual a haci e apart ta locual 
nan a pasa aden, unda nan ta 
awo, y kico ta logrando pa 
Aruba. 

“Nos tin mas cu 140 trahado 
pa Aruba Aloe so. Nos vision 
ta pa mustra cu un compania 
di Aruba por bira un compa- 
nia global, anto riba un isla 
asina chikito. Nos ta e un di 
unico cu ta uza aloe fresco, 
nos cosecha, ta corta na man. 
Tur cos cu bay den producto 
ta fresco. E calidad ta halto y 
nos servicio optimal, nos ta 
ISO y FDE certified, cual ta 
algo importante”, Posner a 
bisa. 

Bon Dia Aruba a puntra Pos- 
ner si ta un algun dia lo bay 
traha remedi pa consumo. E1 
a contesta pa aworaki no. Un 
certificacion manera un ISO 
ta ‘intenso pa haya’, pues den 
gerencia, pa un produccion 
mester haci cosnan na cierto 
manera. 


Nan ta enfoca den e parti di 
cosmetica, si ta bay haci con- 
sumo ta bin cu henter otro 
reglanan, no por combina 
ambos den mesun fabrica. “E 
ta algo diferente, e ta bin cu 
su inversion. Nos a dicidi di 
keda den e rumbo di cosmet- 
ica. Nos tin tur cos poni pa 
esaki crece, nos ta enfoca cu 
nos vision caba y pa cuminsa 
algo nobo pa awo no, nunca 
bisa nunca, pero nos tin un 
enfoke caba.” 


Tin mucho comentario cu 
nan producto ta un tiki cos- 
toso, pero Posner ta bisa cu 
nan ta duna e producto su ba- 
lor. E re- branding cu nan ta 
bende na nan tienda so. “In- 
version den locual nos tin ta 
bal la pena. Tin biaha ta pensa 
e ta caro, pero e beneficio ta 
bal e prijs, e calidad cu e pro- 
ducto tin.” 

E1 a fmalisa bisa cu pa nan, 
e ta importante pa nan keda 
mantene. E intensidad pa 
mantene un fabrica, nan pro- 
ducto y nan trahadonan, tur 
cos ta rekeri inversion. Anto 
hende lo uza y ta wak e ba- 
lor. “Pa e motibo aki, nos tin 
nos eventonan manera 18 di 
maart, cu nos tin promocion 
di dollar pa florin.” 

Aruba Aloe a ser funda na 
1890. Di e tempo aya e com- 
pania tabata cosecha aloe pa 
e parti di e gel likido cu aloe 
tin. E likido gel tin propiedad 
laxante. For di temponan ey 
tabata exporta pa na otro pais- 


nan. Segun Posner, Aruba ta- 
bata conoci pa e miho calidad 
di e gel di aloe na mundo, 
Aruba tabata e ‘exportado di 
aloe mas grandi na mundo’. 

E ta continua splica cu e ta 
e prome industria cu a haya 
asina ‘hopi fruta y a stimula 
economia di Aruba’. Segun e 
ta bisa, cu mayoria di hende 
tabata traha den industria. 
“Nan tabata colecta e ‘yellow 
sap’, cushina pa 10-12 ora, 
bash’e den krat di palo y ta 
bira duro manera piedra.” 

E piedranan tabata wordo 
exporta, despues tabata kibra 
esaki y hinca den laxante 
middel pa asina por bay af. 
Den añanan 1960, e indu- 
stria no a bay bon pa motibo 
di laxante sintetico, y Aruba a 
haya otro opcion manera tur- 
ismo, refineria, a bira intere- 
sante pa traha den otro sector. 
E trabou a bira caro, y pasa pa 
exporta e piedra cu si muha e 
tabata los op. 

Despues di añanan 60 a cum- 
insa traha producto di cuero, 
producto cabay, contra solo, 
cosmetica y mucho mas. Aru- 
ba Aloe ta un di poco com- 
pania cu a sigui existi. “Nan 
a cuminsa uza otro parti di 
aloe. E gel cu ta e cristal di 
aloe, cu ta yena cu vitamina y 
mineral cu ta bon pa cuero.” 

Locual nan kier pa Aruba 
Aloe ta pa locual Coca Cola 
ta pa Merca, Heineken pa 
Hulanda, cu ta tur caminda. 
Pa nan sa cu e ta bin di Aruba, 
esey ta nan vision. 

Editorial 

Caft no ta satisfecho 

Mas tantopa falta di informacion. 


Gobierno a haya un reaccion di CAft, manera 
stipula den ley, riba e presupuesto aproba di 
2019. Nan no ta satisfecho riba varios punto. 
Nan critica no ta trata e cifranan general. Riba 
su mes e presupuesto ta cumpli cu e nor- 
manan estableci den e ley cu ta goberna nos 
asuntonan fmanciero gubernamental. Sin 
embargo, pa por huzga si e cifranan presenta 
ta realistico, falta informacion riba diferente 
punto. Esey riba su mes no ta parce nos un 
drama; gobierno ta percura pa nan haya e in- 
formacion cu nan mester y cla ta...Aunke ai- 
nda lo bin e veredicto final, unda sigur CAft 
lo bay incorpora e Afl. 11 miyon cu a surgi 
awor cu e decision pa duna tur pensionado e 
reparatietoeslag. Lo mester busca compensa- 
cion pa esey, pero unda? 

Tin mas contratiempo y esey ta cu CAft ta 
haya cu si ta usa fondonan di e Plan di Crisis 
Social pa emplea persona, esaki ta bay contra e 
maneho palabra en general pa loke ta gasto di 
personal di gobierno. Loke nan ta sugeri ta cu 
esaki tambe lo mester haya compensacion na 
otro parti, pa mantene e barco di austerisacion 
riba su rumbo. En principio den mayoria di 
proyecto di gobierno di e tipo aki un gran 
parti di e inversion lo bay na personal, pues 
aki tambe lo tin trabao pa haci, a menos cu ta 
haci gran parti di e trabao cu hende cu ta den 
servicio caba. Time will tell. 

Tin otro aspecto cu ta resona den e carta aki. 
Esey ta cu, a pesar di cu ta ta trata di docu- 
mento cu mester entrega sin mas y na tem- 
po pa e organo aki por haci su trabao, no ta 
percura pa nan tin ni presupuesto, ni cuenta 
anual di varios entidad. Pregunta: gobierno 
kier bisa nos cu nan ta tolera hende inepto 
na cabes di e entidadnan aki, cu no ta capaz 
di entrega e documentonan aki? Of por ta cu 
gobierno mes conscientemente ta laga e asun- 
to aki asina, pa obstaculisa e trabao di CAft? 
Mester bisa si cu e problema aki no ta algo 
nobo, pasobra den e añanan di gobierno ante- 
rior tabata mesun baina. Ki dia e cosnan aki ta 
caba? By the way, nos como ciudadano tambe 
tin gana, y mas ainda derecho, di mira e docu- 
mentonan aki. No ta transparencia ta practica 
desde 18 di november 2018? 

Y ainda tin mas cos. Mescos cu henter Aru- 
ba, CAft tambe lo tin gana di sa ta ki sorto di 
impuesto nobo e reforma fiscal lo trece. Na 
un manera masha cortes nan ta puntra infor- 
macion cu nan mester, y mester haya. Bon pa 


nan, pero lo no ta normal si pronto gobier- 
no informa henter comunidad riba e asunto 
aki? Den ki pais nos ta biba, unda nos ta na 
menos cu 5 luna di cambio pa un otro tipo 
di impuesto indirecto y nos ta keda den scur 
sinta cu e pregunta: kico? Biaha pasa, na 2006 
tempo cu e actual asesor principal di fmanzas 
tabata ministro, a percura en todo caso cu bas- 
ta tempo prome caba nos lo a haya un BBO. 
No cu esey a haci hopi hende feliz, pero esey 
por ta e caso cu tur decision cu un gobierno 
tuma. Realmente e incertidumbre actual, a 
proposito o pa casualidad, no ta aceptable, y 
sigur no di un gobierno cu tin transparencia y 
integridad como lema principal pa nan gobi- 
erno. Pero, di otro banda, unda tur e voznan 
critico den e comunidad aki a keda? Nos no 
ta tende ni sikiera algun ta murmura. Unda 
e gremionan responsable pa boga pa interes 
di comercio y industria a keda? Tur hende ta 
sinta warda te ora anuncia e cos aki pa e ora 
nan bay critica? 

Ainda tin algo mas cu mester tuma na cuenta. 
Esey ta e situacion economico di e momento 
aki. Nos por a observa cu Banco Central a 
caba di publica e prome cifranan cu ta duna 
un impresion con economia a bay aña pasa. 
Esakinan ta indica den direccion di un crece- 
mento economico, si tabatin, sumamente 
modera. Cu e impuesto riba ganashi a baha no 
mester sorprende, pasobra esey tabata e ten- 
dencia anticipa. Pero tin varios otro impuesto 
cu ta indicador economico cu ta mustra un 
entrada problematico pa gobierno. Entre nan 
e accijns riba gasolin, bebida y tabaco. Tur a 
rindi menos cu e aña anterior. Excepcion den 
e grupo aki ta impuesto di importacion cu a 
crece cu Afl. 16,2 miyon compensando e per- 
dida di casi 5 miyon den accijns. Pero, no ta 
e accijns a aumenta como manera ‘facil’ pa 
capta mas placa for di economia? No ta esaki 
tabata e ‘sin tax’ pa ‘educa hende’? Den e sen- 
tido, ironico aki, nos por bisa cu e sin tax ta 
funciona, pasobra obviamente tin menos con- 
sumo di alcohol y tabaco...pero nos no sa cu e 
menos entrada tabata programa. Igualmente 
por mira tendencia negativo den BBO/BAVP 
y tax riba divisa. BBO/BAVP ta mustra menos 
cu loke por a anticipa den un economia cre- 
ciente. Tax riba divisa ta esun mas abao den 
e periodo 2015 - 2018. Varios economista ta 
haya razon cu e medidanan a come di e con- 
sumo local. Yawor 2019... 

Brasil: Ex-presidente Lula condena pa corupcion y labamento di placa atrobe 


y 11 luna di prizon, den 
otro caso di corupcion y 
labamento di placa, fuen- 
tenan hudicial a informa. 

E Petista a ser sentencia pa 
supuestamente ricibi mas di 
un miyon di real ( 270.000 
dollar) di tip referiendo na e 
reforma di un inmueble na 
Atibaia, cu ta bou e nomber 
di Fernando Bittar, yiu di un 
amigo di Lula, y ex alcalde di 
Campinas, Jacó Bittar. Segun 
e sentencia, e obranan a ser 
fmancia pa e contratista OAS, 

(Infobae) - Husticia e ex-presidente Luiz Ina- Odebrecht y Schahin 
Brasileño a condena ayera cio Lula da Silva pa 12 aña E condenado a ncibl un 



bentaha di ocupa e cargo di 
Presidente di e Republica, di 
ken ta exigi un comportacion 
ehemplar como e manda- 
tario mayor”, e hues Gabriela 
Hardt a skirbi, ora el a con- 
sidera cu e culpabilidad di 
Lula tabata eleva. 

Lula (2003-2010) ya caba 
ta cumpli cu un condena 
desde april pasa pa otro caso 
di corupcion, despues cu e 
Husticia a comproba cu el a 
ricibi un apartamento na un 
beach di Sao Paulo a cambio 
di soborno. 

Di su banda, Gleisi Hoffman, 


presidente di Partido di Tra- 
hadonan (PT) a denuncia cu 
‘e persecucion contra Lula no 
ta para’, na momentonan cu, 
segun e diputada federal mes, 
e ex-mandatario lo por ricibi 
un Premio Nobel di Paz. 
Final di luna di januari, Lula 
da Silva a cumpli 300 dia den 
prizon, fecha cu ta coincidi 
cu e termino di plaso pa e 
posibel nominacion di aspi- 
rante pa Nobel di Paz, pa cu 
e Partido di Trahadonan (PT) 
ta e protagonista di un cam- 
paña intenso na su fabor. 


Chile a decreta estado di catastrofe na tres region pa candela di mondi 


(Infobae) - E gobierno 
Chileno a decreta diamars 
pasa estado di catastrofe na 
tres region di sur di e pais, 
unda a registra 630 foco di 
candela, cu a destrui 9.300 
hectarea, Rodrigo Ubilla, 
subsecretario di Interior a 
informa. 

E medida a ser adopta pa e 
regionnan di Maule, Biobio 
y La Araucama debi na 
‘aumento significativo’ di 
siniestro den e zona unda 
630 foco a destrui 9.500 te 
awo, Ubilla a indica den un 
conferencia di prensa. 

E decreto di excepcion aki 
tin como fin pa nombra un 
persona encarga nacional pa 
‘coordina tur e accionnan 
preventivo’ cu organonan di 
estado, manera Polis y Forsa 
Arma, cu mester controla e 
orden publico den e areanan 
afecta, e autoridad a splica. 


“E gobierno mester dispone 
di tur su recursonan cu e 
fm di duna trankilidad y 
disminui e circunstancia, cu 
ta adverso. Basa riba esaki a 
decreta” estado di catastrofe, 
Ubilla a indica. 

Diamars pasa, mas di un 
dozijn di candela di mondi 
tabata activo desde e fm 
di siman na e region di 
Araucama, sur di Chile, 
unda 125 persona a resulta 
damnifica y mas di 7.000 
hectarea a keda destrui pa 
e candela, e autoridadnan a 
informa diamars. 

E temperatura halto di e 
berano austral, cu ta supera 
30 grado, a contribui pa 16 
candela ta mantene activo na 
e region di Araucania y mas 
di casi 100 casnan kima, e 
gobernador di e region Jorge 
Atton a informa. 




Mexico: Ehercito ta combati hortamento di gasolin for di laira 


(AFP) - Un helicopter 
artillado di ehercito ta 
recore e ducto y refineria 
di Mexico, pa localisa e 
toma clandestino unda 
ladronnan ta horta gasolin, 
cu despues ta rebende, e 
fenomeno conoci como 
‘huachicoleo’. 

Na un vuelo di rutina, e 
aeronave ta vigila e ducto 
cu ta hiba na un centro di 
distribucion na localidad 
di Azcapotzalco, na nort 
di Ciudad di México, y e 
refmeria di Tula, na estado di 
Hidalgo. 

Den e estado ey a sucede e 
explosion durante un toma 
clandestino, cu a causa e 
fayecimento di mas di 120 
persona, kendenan a acerca 
pa recoge combustibel dia 18 
di januari pasa. 



Ekipa cu cinco elemento di 
tripulacion, e helicopter ta 
sigui su caminda pa e refmeria 
di Salamanca, na estado di 
Guanajuato, unda aña pasa 
tabatin reporte di 1.547 toma 
clandestino. 

For di laira nan ta coordina 
cu elementonan na tera, cu 
ta priminti identifica un toma 
clandestino, y alabes, evita 
risico pa e poblacion. 

E militarnan ta un primordial 
parti di e strategia di Lopez 
Obrador pa combati e 
hortamento di hidrocarburo, 
un delito cu a aumenta den 
ultimo añanan. 

Ademas di vigila pa aire 
e ducto v refinena e 

E tragedia a pone den pa aña pa e empresa estadal pasa, a toma luga na Hidalgo e i ementonan di ehercito y 

perspectiva e problema di e Petroleos Mexicanos (Pemex) 1.726 toma clandestino, un • i • -i ^ 

hortamento di combustibel y e strategia di e gobierno pa cifra cu a ser supera pa 1.815 • • rnntrn i 

na Mexico cu a laga 31)00 enfrenta e problema aki. na estado di Puebla, segun S1 id J d na varios refmena 

miyon di dollar di perdida le luna di october di ana datonan di Pemex. 

Venezuela: Merca lo no sanciona militarnan cu apoya Guaido 


(Infobae/NTN24) - E 
presion di Merca riba 
e regimen di Nicolas 
Maduro ta crece. 
Washington a anuncia 
cu nan ta dispuesto pa 
no sanciona e militarnan 
Venezolano cu apoya y 
reconoce Juan Guaido 
como presidente interino 
di e pais. 

“Estadonan Uni lo considera 
e posibilidad di exclui 
di sancion tur militar di 
alto rango di Venezuela 
cu ta defende democracia 
y ta reconoce gobierno 
constitucional di presidente 



Juan Guaido,” e asesor No obstante, el a adverti cu 
Mericano John Bolton a si no acepta e posibilidad 
declara. aki, “e circulo fmanciero 


internacional lo cera 
completamente.” 

Dianan atras, e propio Bolton 
a conseha e dictador Nicolas 
Maduro acepta e amnistia cu 
Guaido ta ofrece. “Mas lihe 
e probecha e oportunidad 
ey, mas probable ta cu e por 
tin un retiro agradable y 
trankil na un playa bunita, 
na lugar di ta den otro zona 
di playa manera esun di 
Guantanamo,” el a señala. 

E advertencia di Bolton a 
bin como respuesta riba un 
pregunta cu e presentador 
di radio conservador Hugh 
Hewitt a haci, ken tabata kier 


sa si Maduro ta enfrenta un 
posible “mal fmal” manera 
e dictador Italiano Benito 
Mussolini o e Rumano 
Nicolae Ceausescu a haya, 
uda ambos a muri ehecuta. 

E asesor di seguridad nacional 
a descarta cu Merca, Brasil 
o Colombia ta planeando 
un intervencion militar 
inminente na Venezuela, 
sigurando cu nan ta desea 
un “transicion pacifico”, 
aunke el a recorda cu Trump 
ta mantene “tur opcion 
riba mesa” den e crisis na 
Venezuela. 


Venezuela: Militarnan ta blokea ruta pa Colombia cu container 


(LaPatilla) - Cu container 
y truck di gasolin, 
bloki, waya y hasta tire, 
militaman di Nicolas 
Maduro tin e acceso na e 
brag Tienditas na frontera 
entre Cucuta y Tachira, 
pa impedi cu e ‘guarimba’ 
aki e yegada di ayudo 
humanitario na Venezuela, 
en vista di e enorme escasez 
di alimento y medicina. 
E ayudo humanitario a 
ser pidi pa Juan Guaido, 
presidente encarga di 
Venezuela, ken a haya 



reconocimento di un gran Mericano (ministro di di e blokeo Chavista riba 
cantidad di pais na mundo. asunto exterior) Mike Twitter y a exigi cu e 
E secretario di estado Pompeo, a publica potret militaman Venezolano ta 


laga e ayudo intemacional 
humanitario drenta e pais. 

“Pueblo Venezolano 
mester desesperadamente 
ayudo humanitario. 

Estadonan Uni y otro pais 
ta tratando di yuda, pero 
ehercito di Venezuela 
bao orden di Maduro ta 
blokeando e ayudo ccu 
tmck y container. Regimen 
di Maduro mester laga e 
ayudo yega na e pueblo 
hambriente,” e secretario di 
estado a bisa riba Twitter. 


Venezuela: Pdvsa por perde mas di 25% di produccion di petroleo 


(LaPatilla/ 
S&PGlobalPlatts) 
Venezuela lo por perde 
mas di un cuarto parti di su 
produccion di di petroleo 
ya cu e sancionnan di 
Merca ta impedi Pdvsa 
importa di Merca e 
diluyente necesario pa 
mezcla cu su crudo pisa, 
asina fuentenan di e industria 
petrolero di Venezuela a bisa. 
E fuentenan di Pdvsa a 
bisa S&P Global Platts cu e 
compania ta anticipa cu no 
lo por produci como 300.000 
bari pa dia di crudo dilui 
(Diluted Crude Oil; DCO) 
sin suministro di nafta cu ta 
mezcla cu e crudo extra pisa 
di e Faha di Orinoco, pa haci 
esaki transportable. 

E produccion di petroleo 
crudo convencional cu no 
mester mezcla pa mehora 
lo continua, pero mirando e 
deterioro di infrastructura y 



e problemanan di personal 
interno, incluso e parti aki 
por mira mas caida. 

Como resultado, e 
produccion total di crudo di 


Venezuela lo cay te na menos 
cu 800.000 bari pa dia pa fin di 
februari, segun e fuentenan. 
Platts ta calcula cu e pais a 
saca 1,17 miyon bari pa dia na 


december 2018 segun e mas 
reciente encuesta mensual di 
produccion di OPEC. 

“Tin un rebelion interno 
den Pdvsa,” un fuente a 


bisa Platts bao condicion di 
anonimato. “E gran mayoria 
di e trahadornan no ta 
atende yamada y ta enenga 
di cumpli orden cu ta pone 
nan seguridad pesronal 
na riesgo.” Ta anticipa cu 
e sancionnan imponi pa 
Merca siman pasa, lo blokea 
e aproximadamente 120.000 
bari pa dia di diluyente cu ta 
bin di Merca atraves di Citgo, 
filial di refmacion Mericano 
di Pdvsa. 

Reliance Industries ta otro 
di e proveedornan principal 
di diluyente na Venezuela, 
ya cu nan ta entrega 
aproximadamente 65.000 bari 
pa dia a base di un acuerdo di 
intercambio, pero analistanan 
ta bisa cu e compania di 
India probablemente lo 
evita negoshi cu Pdvsa pa 
nan subsidiario na Merca, 
RIL USA, no keda afecta pa 
sancion. 

Autoridadnan a confisca un total di 19 tonelada di cocaina na Rotterdam 


ROTTERDAM - Polisnan y fun- 
cionarionan di aduana a haya un 
record di 19 tonelada di cocaina 
scondi den carganan na e puerto 
di Rotterdam aña pasa, esaki ta 
locual departamento di fiscal a 
confirma. Den total nan a descu- 
bri 18,947 kilo di cocaina na 109 
entrega separa. Esaki ta tres bi- 
aha e cantidad di droga cu nan a 
haya na 2017. 

Un di e casonan mas notabel tabata 
mas di 1,300 kilo tabata scondi den 
higra di galiña, Ministerio Publico a 
bisa. Un otro luga di sconde tabata 
den e tanki di gasolin di un Range 
Rover. E oficialnan a haya 3,378 kilo 
di hash, 241 kilo di marihuana y 58 
kilo di heroina destina pa e mercado 
hulandes. 



Un di cada 20 adulto a experencia violencia domestico 



AMSTERDAM - Un di 
cada 20 adulto Hulan- 
des a enfrenta algun tipo 
di violencia domestico 
den e ultimo cinco aña y 
aproximadamente 3% di 
muchanan na Hulanda 
ta enfrenta abuso fisico y 
negligencia grave, esaki 
ta segun un investigacion 
publico nobo di gobierno. 

Diesun instituto di investiga- 
cion a participa na e proyecto 
pa asina trece un bista total di 
abuso domestico na Hulan- 
da desde 2015 den nomber 
di Misterionan di Husticia 
y Salud. E investigacion ta 
mustra cu un di cada tres caso 
di abuso cu ta involucra un 
adulto ta un echo aisla, pero 
un di cada cinco caso di abuso 
ta structural. 

E hende muhe tin cinco biaha 
mas chens cu hende homber 
pa ta un victima di abusonan 
structural pa nan pareha of 
ex. E investigadonan ta bisa 
cu no ta indica cu e abuso 
domestico ta aumentando, 


pero cu e cambionan di e 
metodonan di investigacion 
ta haci dificil pa compara. 

Algun di e investigadonan a 
indica un caida den abuso en- 
tre e generacionnan mas ho- 
ben y esaki por ta pa motibo 
di reduccion di tolerancia pa 
violencia den un setting mas 
priva, e investigadonan ta 
bisa. Diaranson ultimo e go- 
bierno a lansa un campaña 
urgiendo amistadnan y bisi- 
ñanan pa intermedia si nan 
sospecha si un persona cu 
nan conoce ta wordo abusa. 

E enfoke di e campaña di 
lansamento ta pa abuso di 
mucha. E investigacion di e 
ministerio di husticia tras di 
e campaña contra abuso an- 
terior ta mustra cu mientras 
40%di e personanan cu a ta 
e encuesta tabata tin sospecha 
cu tabata abusa di un mucha, 
casi dos tercera parti di nan a 
discuti di e problemanan cu 
na partnernan of personanan 
cu no tabata sa di e situacion. 


Polis a detene homber cu 
85 mil Euro den 


saco di 

HAARLEM—Polis a de- 
tene un homber di 20 aña 
riba A44 banda di Abbanes 
den munisipio di Haar- 
lemmermeer, segun uni- 
dad nacional. 

Den un saco di plastic riba 
stoel polis a haya 85.000 euro 


plastic 

cash. 

Den su saco carson tambe 
e tabatin 4300 euro. E sos- 
pechoso no por a duna spli- 
cacion di unda e placa a sali. 
E1 a keda detene pa labamen- 
to di placa. 











































B W 


REIN0l A9 


DIAHUEBS 7 FEBRUARI 2019 


Inkietud na Corsou debi na incertidumbre pa cu refineria 



WILLEMSTAD - Ayera 
mainta e empleadonan 
di refineria Isla y a blokia 
varios caretera den Wil- 
lenstad. Como resultado e 
trafico di caminda a keda 
seriamente interumpi. Ta 
asina cu durante oranan 
di anochi e miembronan 
di personal a blokia tur 
oficinanan gubernamen- 
tal den centro di e ciudad. 

A surgi liñanan di autonan cu 
a staciona na pompnan di gas- 
olin di Isla , pa motibo cu nan 
ta pensa pa motibo di e welga 
lo causa problema di gasolin. 
E distribuido di petroleo Cu- 
riol ta bisa cu tin suficiente 
stock pa por mantene Corsou 
y Boneiro ma tres luna. 


Henter siman tabata inkieto 
na Corsou. 

E personal di Isla a actua pa 
motibo cu e adkisicion di e 
refmeria di parti di Motiva, 
un petroleo multinacional 
di Merca, a fracasa ayera. 
Despues di lunanan di ne- 
gociacion e Mericanonan a 
hala atras. Anteriormente un 
adkisicion di parti un compa- 
nia petrolero di China tambe 
a fracasa. 

Segun Motiva, e corupcion 
na Corsou ta e motibo pa 
asina bandona e deal, pero 
analistanan a bisa cu e crisis 
Venezolano y e sancionnan di 
Merca ta e motibonan princi- 


pal di esaki. 

Ilsa cu a wordo construi pa 
Shell y abusa pa e Huland- 


esnan te cu 1985, ta propie- 
dad di e gobierno di Corsou. 
Esaki ta huur e refmeria na 
e empresa estatal di Venezo- 
lanonan PDVSA. E contract 
aki lo termina 31 di december 
proximo. 

PDVSA ta desea pa continua 
despues di 2019, pero no tin 
fondo pa modernisa e re- 
fineria. Ademas e refineria no 
ta den operacion pa casi un 
aña pa motibo cu Venezola- 
nonan ya no por suministra 
petroleo debi na e crisis na 
nan propio pais. E personal di 
e refmeria awo ta enfoca riba 
mantencion. 

Un vocero di Isla ta nenga cu 
e refmeria no ta operativo pa 
motibo cu Venezuela ya no 


ta suministra petroleo, pero 
apunta e incautacion di parti 
Merca di e tankinan di zeta 
na puerto di Corsou. Esaki 
lo haci imposibel e start up di 
refineria isla. 

E prome minister Rhugge- 
naath ta sigura e manifes- 
tantenan ayera anochi cu lo 
busca un operador nobo pa 
asina e refmeria sigui, pero 
hopi hende riba e isla ta tuma 
na cuenta un fmal prematu- 
ro di e industria petrolero di 
Corsou. 

E vocero di Isla ta bisa cu e 
refmeria ainda por paga e sal- 
arionan, pero refmeria no lo 
yega te fin di aña si e situa- 
cion aki sigui asina. 



Empleadonan di InselAir 
ainda no a ricibi nan salario 
completo 


WILLEMSTAD - No ta cla 
ken lo paga e salarionan di 
empleadonan di InselAir. 
Pa motibo cu e compania 
di aviacion InselAir no tin 
placa pa paga su emplead- 
onan. E personal di Inse- 
LAir ainda no a ricibi nan 
salario completo pa e luna 
di januari. 


Rogier van den Heuvel ken 
a keda nomina pa superin- 
tendente di e compania pa 
acreedornan, a anuncia re- 
cien cu tin un partido inte- 
resa cu actualmente ta nego- 
ciando pa asina tuma over e 
compania. E1 a anuncia tam- 
be cu e partido aki lo paga e 
salarionan. 


No ta sigur ken lo paga e sala- Pa dialuna otro siman Van 
rionan. E superintendente ta den Heuvel lo anuncia ken lo 
negociando cu prestadonan ta e partner strategico nobo. 
nobo pa asina caba cu e prob- 
lema aki den corto plaso. 




COME MANERA UN LOCAL! 


Ricibi 15% di descuento riba bo cuenta ora cu 
bo cena cu nos na Tulip restaurant entre 
1 di Februari te cu 30 di Mel. 

Sofamente mustra un identificacion valido i 
menciona cu bo ta un residente di Aruba. 

Tulip restaurant ta situana MVC Eagle Beach Resort. 

Pa reservacion, por tuma contacto cu nos Concierge na 

527 1118 of conderge@amsterdammanor.aw. 

Tambe por reserva online riba www.OpenTable.com. 

f Qtçrtr, ,Tki mj ppr wprdo combSna CU ninBun otro prpmçKipn, E ofert.T afcl ta atJiCdbel solamente 
dunnre nps cena, Cemi ta di 5:00 PM tecu PM diafip r Ta reciueri reservackjn, 

IdentitaciDnan wilirfD Sa carchr di rijbewijs pf cedula. E cfescuento di \$% ta pa cadii resErvacion, 

Getencia tan c derecbo di camhia e alerta akr sin previo avi». 

álSICLASIFICADO 


Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel. 593 6318 


TABENDE 

cas y tereno na tur location 

Tel. 584 5979/563 1449 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 
Call 592 5766 


SERVICIO PUBLICO 

ta haci tur sorto di tramite pa 
imigra na Aruba 

Tel.584 5979/ 563 1449 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


TA BENDE 

gordura di mushroom, bo 
cumpra 10 saco nos por de- 
levery Fls.7.50 pa un 

Tel.594 2380 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TABENDE 

set di mesa di comedor cu 6 
stoel di palo puro cu su cashi 
prijs ta Fls.8.500 cu full set di 
tayo y glas. Situa na 
Santa Marta 12 
Tel. 564 4456/ 733 2542 


TAHUUR 

Bachi pa tur ocasion 
Tel. 749 2533 


SERVICIO PUBLICO 

Dama habla ingles ta busca 
trabou domestico sea part time 
of full time 

cu papel legal pa traha 

Tel:745 2568 


TABENDE 

un tereno propiedad di 319 m2 
na Modanza pa Afl.86.130 
Tel. 593 6318 


TABENDE 

2 apartamento riba tereno ei- 
gendom na Seroe Blanco pa 
Afl. 255.000 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TA HUUR 

cas y apartment tur prijs 
y location 

Tel.584 5979/563 1449 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 

TABENDE 

un set di 4 stoel cu su mesa di 
palo di Colombia di aña 1950 
prijs ta 7000,= 
LugarSanta Marta 12 
Tel.564 4456 /733 2542 

SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 

SERVICIO PUBLICO 

ta drecha tur sorto 
di Imagen 

Tel. 584 2489 

TA BENDE 

BBQ Grill (tipo cylinder) ideal 
pa carnaval (crioyo) 

Prijs standard Afl.250 
cu wheel Afl.300 

Tel : 569 7787 

FOR SALE 

House at Soledad /Tanki 
Leendert with 4 bedrooms, 2.5 
bathrooms, build-up 273 m2, 
land 974 m2 with 1 apartmant 
and for $362,000.00 
Tel.593 6318 


AB0NA PA SOLAMENTE AFL. 38,- PA LUNAYRICIBITUR DIA B0CORANTNAN PREFERI 

MAS CERCA [rjl BOI 



□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266.8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paqo Adelanta: 

‘Echonan di e problema na Venezuela y e consecuencia di un 

posibel intervencion militar’ Parti II 


ORANJESTAD - E prob- 
lema na nos bisiña pais 
ta sigui su curso agra- 
vando dia pa dia, ta bisto 
fake-news na granel, posi- 
cionnan den extremo sin 
un definicion huridico, 
otronan sin rasonamento 
corecto y poco a poco e 
intervencion militar di 
Merca ta acercando. 

Maduro tin tur Legitimi- 
dad pa ta presidente di 
Venezuela. 

Tur hende por subi internet 
y lesa e informacionnan di 
Alfred De Zayas, profesor di 
Leynan internacional na un 
universidad na Swisa, ariba 
su mision como reportero 
di UN (Nacionnan Uni) na 
Venezuela. Mi ta nota un par- 
ti chikito di su rapport ariba 
Venezuela y specialmente 
ariba e negociacionnan di 
oposicion Venezolano y go- 
bierno Maduro na Republica 
Dominicano 2016-2018 bao 
auspicio di ex prome-minis- 
tro di Spaña Jose Luis Zapa- 
tero, cual segun mi ta bisa tur 
cos di e actual problema: 

The noblest task of the Hu- 
man Rights Council is to help 
all peoples achieve their hu- 
man rights. Accordingly, the 
solution to Venezuela’s crisis 
must be through mediation, 
as that conducted 2016-18 
in the Dominican Republic 
under the guidance of for- 
mer Spanish Prime Minister 
Zapatero. On the day of sig- 
nature, 7 February 2018, and 
to general surprise, the Ven- 
ezuelan opposition refused to 
sign. In my report to be pre- 
sented during the 39th ses- 
sion of the Council I propose 
renewed negotiations. In the 
meantime, ifwe want to help 
the Venezuelan people, we 
should ensure that sanctions 
are lifted and the economic 
war ends. 

Oposicion Venezolano a ne- 
nga di firma e acuerdo cu go- 
bierno Venezolano. Zapatero 
a critica oposicion formal- 
mente y cu e no ta di acuerdo 
cu nan posicion y a keda ge- 
shocked door di esaki. Gobi- 
erno Venezolano a dal bay cu 
loke a ser acorda y a tene elec- 
cion na mei 2018, unda parti 
di oposicion, Henry Falcon 
si a participa. Pues Maduro 
tin tur legitimidad pa ta presi- 
dente di Venezuela. 

Miguel Tinker Salas, Profesor 
na Pomona College, Califor- 
nia, un di e miho expertonan 


cu conocemento di historia y 
politica di Venezuela, a bisa 
cu e actitud di oposicion ta 
repudiabel. Oposicion a opta 
pa bandona e arena electoral 
na Venezuela y nan a adopta 
un strategia di presion In- 
ternacional pa baha Maduro. 
Nan cabay di careda yama 
Guaido kende sin bay elec- 
cion y acerca mas di 80% di 
Venezolano nunca a tende di 
dje, ta auto-proclama su mes 
como presidente di Venezu- 
ela, Un locura total. 

E decision di Euro-par- 
lement 

E decision di parlamento Eu- 
ropeo pa reconoce Guaido 
como presidente di Venezu- 
ela ta esun mas ridiculo. E 
resolucion a Sali for di e 4 
gruponan/corrientenan den 
parlamento di EU, cualnan 
ta: Democratanan cristian, 
Social democraatnan, e cor- 
riente di conservadornan 
y e aliansa di liberalnan y 
democraatnan Pa Europa. 
Nan resolucion ta bisa cu 
Guaido ta presidente di acu- 
erdo cu articulo 233 di e 
constitucion Venezolano. Art 
233 di e constitucion ta duna 
6 casonan cu por pasa cu e 
presidente ora e no ta fun- 
ciona, of no por cumpli cu su 
obligacionnan. 

E 6 casonan menciona ta: 1. 
si e muri, 2. si e resigna, 3. si 
corte supremo tuma un de- 
cision pa bah’e como presi- 
dente, 4. si e wordo declara 
fisicamente of mentalmente 
incapaz door di un team di 
dokter y aproba pa Asamblea 
Nacional, 5. si e bandona su 
cargo como presidente y por 
ultimo di seis, dor di un im- 
peachment den un referen- 
dum popular. 

Ningun di e casonan men- 
ciona ta e caso cu Maduro. Si 
tabata asina mes, articulo 233 
ta bisa cu e Vice-presidente, 
Delcy Rodriguez, ta bira 
presidente. Nunca Guaido!! 
Awor ta Sali na cla cu ningun 
di e mas cu 400 parlamentari- 
onan cu a vota pro e mocion 
nunca a lesa e constitucion di 
Venezuela, pues no sa kico ta 
come y bebe di articulo 233. 
Un berguensa pa comete un 
faya asina grandi na e nivel 
mas halto di EU. 

Pero analistanan politico ta 
bisa cu no ta nada straño, ya 
cu Europa Occidente of EU 
ta conoci pa su posicionnan 
pro imperialismo Yankee. 

E golpinan militar di Mer- 
ca den siglo 21. 


E golpinan di estado di Merca 
na Afghanistan 2001, na Irak 
2003, na Libya 2011, na Syria 
2011, na Ucraina 2014, tur a 
wordo apoya ciegamente dor 
di EU. 

Na Afghanistan despues di 
17 aña, ainda tin militarnan 
di Merca y EU, sin un resul- 
tado. 

Na 2003 mayoria di paisnan 
na West-Europa a duna su 
apoyo na Merca cu su ga- 
ñamento di armanan di de- 
struccion masal, cu nunca a 
ser encontra despues di e in- 
vasion. 

Lybia cu e resolucion 1973 
di Conseho di Siguridad pa 
un NO-Fly Zone na Libya, 
cual a ser maluza pa bombar- 
dia e capital di Libya, Tripoli 
y despues mata presidente 
Gaddafi. 

Gaddafi tabata amigo di e 
lidernan di gobierno di Fran- 
cia, di Italia, di Inglatera y al- 
gun tempo prome elogia dor 
di Obama. E maldita petroli 
ta mata tur amistad. 

Na Syria, Regime Change di 
Merca na 2011, a ser sigui pa 
e paisnan di EU. Aki Mer- 
ca no a uza su soldanan pa 
bringa e guera inicialmente, 
pero a uza proxies, gruponan 
guerero paga pa bringa den 
nomber di esunnan cu ta 
paga y pa e guera contra e go- 
bierno di Syria. EU y Merca a 
crea e asina yama e gruponan 
modera pa ricibi armanan 
di Merca y di paisnan di 
EU, cual gruponan modera 
despues ta pasa e armanan 
pa e gruponan jihadista cu- 
alnan si ta bringa ferozmente 
contra e gobierno di Syria 
manera Al-Nusra afiliado di 
Al-qaeda , ISIS y varios otro 
gruponan Jihadista radical y 
sin escrupulo. Hulanda ta- 
batin avionnan pa bombardia 
militarnan Syria y tambe a 
duna miyonnan di Euro na e 
Jihadistanan. 

Tur hende sa cu e interven- 
cion militar di Russia, pidi 
dor di e gobierno ligitimo di 
Syria tabata e game-changer 
den e guera. 

Mester menciona cu e ul- 
timo añanan trupanan mili- 
tar Mericano tin e parti di 
Noord-Oost di Syria ocupa, 
hunto cu e Kurdonan. 

Na Ucraina, na 2014, gru- 
ponan radical, kendenan awe, 
claramente a identifica nan 
mes como Nazista y Anti- 
judiw a lanta contra e gobi- 
erno di Victor Janukovych, 
kende a ser eligi democráti- 
camente, algun aña prome y 
tin bon relacion cu Russia. E 


revolucion Maidan, hopi vio- 
lento dor di e nazistanan, cual 
a causa hopi morto y cual a 
pone cu e presidente mester 
a baha na awa bay Russia y e 
rebeldenan ultra-derechista 
a tuma mando via un golpi 
di estado, di biaha reconoci 
pa Merca y paisnan di EU. 
Durante e enfrentamentonan 
varios politiconan di Merca 
y Europa a bay Ucraina pa 
duna e nazistanan nan res- 
paldo. Un Golpi di estado cu 
a ser prepara for di basta aña. 
Segun e Assistent di estado di 
Merca pa asuntonan di Eu- 
ropa y Euro-asia, Nuland, 
Merca a hinca 5 biyon dollar 
den e proyecto di golpe di es- 
tado na Ucraina. Tur e golpi- 
nan militar di Merca a causa 
destruccion y miseria grandi 
den e paisnan. Di reconstruc- 
cion nada. 

Kico ta e proximo paso- 
nan di e golpistanan? 

Pakico mi ta trece e golpinan 
di estado di Merca den siglo 
21, ta pasobra tur sin excep- 
cion a ser prepara pa Merca 
y apoya abiertamente dor di 
EU. Geo-politica ta dicta e 
pasonan pa Merca tuma y 
EU, como bon lacayo, mes- 
ter sigui cu apoyo. Na Ven- 
ezuela un posibel golpi di es- 
tado Militar di Merca ya a ser 
menciona dor di gobierno di 
Merca y Europa sin escrupu- 
lo ya a reconoce un persona 
cu no a bay eleccion, cu mas 
di 80% di pueblo Venezolano 
nunca a tende di dje, pero 
yamando un multitud chikito 
den un caya, e ta proclama 
su mes como presidente di 
Venezuela, pa tur hende cu 
2 placa di sinti, un ridiculez 
masha grandi mes. 

Segun Bolton, un golpi di 
estado militar di Merca 
na Venezuela no ta emi- 
nente awor aki. 

Un golpi di estado sin e 
apoyo di pueblo no ta bay 
surgi p’esey e declaracion di 
Bolton den fm di siman pasa 
cu a pasa, cu un golpi di es- 
tado na Venezuela no ta emi- 
nente na e momentonan aki, 
pero e ta keda un opcion den 
futuro. 

Bolton ta un persona suma- 
mente peligroso, e tabata en- 
volvi den tur e golpinan di 
estado di Merca den siglo 21, 
sea ta directo of indirecto, un 
cos ta sigur, e ta papia berdad. 
Sigur ora e a wak e reunion 
di Guaido cu algun mil de- 
mostrante y e demostracion 
masal di Gobierno Maduro di 


algun cien mil demostrante. 
Tambe si considera, e no- 
apoyo di militarnan Vene- 
zolano, no-apoyo di OAE 
(Organisacion di Estadonan 
Americano), no-apoyo di 
Conseho di Siguridad di 
UNO, na Guaido. 

Pues nos por spera otro 
tactica(nan) di Merca prome 
cu e golpi di Estado. 

Un cos ta sigur e sancionnan 
y boycott ta bira mas severo 
y cual nan ta bay trece mas 
miseria. 

Miseria por pone hende cam- 
bia di opinion,sigur esey ta 
parti di e strategia cu ta bay 
ser uza. 

E por bay den un extremo 
negativo pa gobierno di Mad- 
uro si e no por alivia e mise- 
ria. 

Tambe por ehempel, ocu- 
pacion di un teritorio Vene- 
zolano, dor di hendenan liga 
na Guaido y directamente 
cu apoyo militar di Merca. 
Igualito na loke a sosode na 
Syria ultimo añanan. 

Maduro ta sigui bisa cu e 
ta dispuesto pa dialoga y 
ta pidi Venezolanonan pa 
ta Pro-Patria. 

Mester menciona cu e de- 
claracion di John Bolton, 
kende a bisa siman ariba ya, 
cu ya gobierno di Merca ta 
papiando cu e principal com- 
panianan Estadounidense 
pa nan bay produci e petroli 
Venezolano, cual ta un opor- 
tunidad di negoshi pa empre- 
sanan Mericano. 

E a bisa cu tin mucho den e 
wega aki, pa tur cos sali cor- 
ectamente pa Merca y a papia 
di e derocamento di e gobi- 
erno di Maduro. 

Pues awe ta claro pa tur 
Venezolano kico gobierno di 
Merca kier. 

1. Baha gobierno Mad- 
uro via un golpi Militar; 

2. Tur petroli Venezo- 
lano y otro miniralnan ta bay 
pa Merca. 

Guaido tambe a bisa cu e ta 
bay privatisa tur e negoshinan 
di petroli di Estado Venezola- 
no. Ya Merca a coy CITGO y 
nan ta kibrando PDVSA. 
Consecuencia di esaki ta, cu 
pa Maduro, argumento a bira 
mas facil awor. 

Bo ta Pro-Patria, esta bo ta 
cu gobierno di Venezuela pa 
mantene tur rikesa pa Ven- 
ezuela y contra un golpi mili- 
tar di Merca. 

Of bo ta Anti-Patria apoyan- 
do e golpi militar di Merca cu 
Guaido y laga Merca apropia 
tur e rikesanan di Venezuela. 

A12 |RIBA CAYA 


Accidente den cadena 
na Hato y un persona 
levemente herida 

ORANJESTAD - Ayera den oranan di atardi, riba e ca- 
minda di Pitastraat panort di EPB Hato a sosode un 
accidente entre tres vehiculo. 

Debi na e impacto, un persona a keda levemente herida, y 
daño material tabata considerabel. Polis di trafico tabata pre- 
sente pa tuma dato. Ambulance a presenta algun rato despues 
pa atende cu e victima. 




Chauffeur tabata drift na tur rotonde y a perde control 


PARADERA-Ayera, den oranan di marduga, un perso- 
na tabata sigui un Silvia cu tabata drift na tur rotonde, 
tanto Tanki Flip, pa Tanki Leendert, Paradera esun pa 
bay Babijn y a bin bek na Paradera. 

Aki e chauffeur hoben, durante su drift cu el a bin haci bek na 
rotonde Paradera, a perde control, baha caminda casi pega den 
un palo di luz, y un baki sushi. 

E auto a keda pega riba e acera. 

Polis a presenta y tuma dato y a hala atencion di e hoben de- 
bidamente. 




Nolagaboyiu 
bira victima 


di abuso sexial 






Preveni 

NA TEMPO 

Oxybenzone ta mata nos coralnan y caba cu e biodiversidad marino 



ORANJESTAD - Den e 
siguiente articulo, Di- 
rectie Natuur en Milieu 
(DNM) lo enfoca ariba e 
kimico Oxybenzone, cu ta 
un componente cu ta for- 
ma parti di productonan 
di proteccion solar. Oxy- 
benzone tambe ta forma 
parti di e proyecto di ley 
‘Choose Zero’ pa motiva 
pueblo pa no uza produc- 
tonan cu ta contene ingre- 
dientenan dañino pa nos 
medio ambiente. 

DNM a enfoca den un edi- 
cion anterior ariba e prohibi- 
cion di plastic di un solo uzo 
como parti di e proyecto di 


ley. Pero e kimico presente 
den productonan anti so- 
lar tambe ta forma parti di e 
conscientisacion. Pasobra ora 
e kimico aki drenta den nos 
lama, e ta causa daño na nos 
coralnan y e bida marino. E 
proyecto di ley ta encera pro- 
hibicion di e importacion, 
benta, distribucion, y entrega 
gratis di productonan di plas- 
tic di un solo uzo y produc- 
tonan cu ta contene oxyben- 
zone. 

Sa uza oxybenzone den plas- 
tic pa filtra e rayonan UV 
(ultra-violet) y tambe pa sta- 
bilisa y fungi como protec- 
cion di rayonan UV solar, pa 
preveni reaccion kimico den 



e producto antisolar. No sol- 
amente ta haya e kimico den 
productonan antisolar, pero 
tambe den hairspray, cosmet- 
ica y tambe den pinta huña. 
Ta berdad cu oxybenzone ta 
yuda preveni kemadura ora 
bo ta expone na hopi solo, 
pero ta miho pa evita e daño 
cu e ta haci na nos coralnan, 
y cerca hende e falta di balans 
hormonal. 

Pa tuma e precaucion nec- 
esario, por lesa e lista di in- 
grediente riba e producto si 
oxybenzone ta forma parti di 
e ingredientenan. Scoge pa 
proteccion alternativo mane- 
ra, evita solo entre orarionan 


lOor di mainta y 3or di atardi, 
bisti paña di catuna manga 
largo cu ta cubri suficiente 
cuero. Uza un sombre, y 
tambe tin productonan cu no 
ta contene e kimico ey. 

Conforme investigacion 
cientifico internacional riba 
coralnan, e rapport ta conclui 
cu e kimico oxybenzone tin 
consecuencianan dañino pa 
coralnan, cu ta e matanan di 
lama. E kimico ta yega den 
lama of awa terenal door di 
hende, tanto local como tur- 
ista. Asina cu e presencia di 
e kimico ta den exceso, e ta 
ataca e funcionamento eco- 
logico di e coralnan y afecta 


e biodiversidad marino. Ta 
comproba cu unda tin mas 
actividad y concentracion di 
hende cu ta uza productonan 
antisolar cu oxybenzone, e 
estado di e coralnan ta clasifi- 
ca como uno di preocupacion 
ambiental di risico halto. 

Un biaha mas, proyectonan 
di ley manera esun aki ta 
fungi un rol preventivo. E 
f ey pa yuda tene nos natu- 
ralesa y medio ambiente den 
un estado sano, pa nos mes y 
futuro generacion. DNM ta 
sugeri un calidad di bida mas 
halto sin uzo di productonan 
di plastic di un solo uzo y 
productonan cu ta contene 
oxybenzone. 


Inicio di campaña di conscientisacion di Crisis Plan Social 


ORANJESTAD - Reci- 
entemente a cuminsa cu e 
campaña di conscientisa- 
cion di e plan di crisis so- 
cial, cual ta inclui publici- 
dad den diferente medio- 
nan di prensa, incluyendo 
television, radio, corant y 
medionan social. E cam- 
paña aki ta forma parti di 
e plan di crisis social, y ta 
ser ehecuta cu coordina- 
cion y apoyo tecnico di 
UNICEF na Hulanda. 

A traves di un solicitud pa 
propuesta a scoge e miho 
ofertanan di e agencianan di 
publicidad pa un ehecucion 
profesional di e diferente as- 
pectonan di e campaña. 

E prome meta di e campaña 
ta pa crea mas conscienti- 
sacion di e crisis social cu ta 
existi na Aruba. Den e fase 
aki, a opta pa haci uzo di esta- 
disticonan y informacion real 


di e crisis social. E fase aki no 
solamente ta diseña pa trece 
mas conscientisacion, pero 
alabes stimula e comunidad 
pa pensa y reflexiona riba e 
seriedad di e crisis social, y 
tambe pa stimula comber- 
sacion den nos comunidad, 
esta cu e audiencia ta keda in- 
teresa den e topico y den e in- 
formacion cu e publicidad ta 
trece dilanti, creando tambe 
un sentido di urgencia riba e 
problematica aki. 

Mester stimula e interes di 
e comunidad, estableciendo 
e sentido di responsabilidad 
entre e comunidad. E parti 
di e campaña ta dedica pa 
duna un sentido di curashi y 
solidaridad cu tur hende por 
forma parti di e solucion di e 
crisis social. 

E di dos meta ta pa stimula 
e comunidad pa actua. Du- 
rante e parti aki di e cam- 
paña, lo duna informacion 


di con por yuda victimanan 
di abuso. E meta y enfoke ta 
riba e responsabilidad y opor- 
tunidad cu cada un di nos 
tin den nos comunidad, esta 
famia, colega, of amistad, pa 
brinda ayudo na esunnan cu 
ta confronta cu situacionnan 
social dificil. Idealmente kier 
inspira cada persona pa nan ta 
consciente di nan potencial 
pa influencia otro positiva- 
mente. 

Tambe kier motiva tur per- 
sona pa tuma un rol activo 
den yuda un ser keri, y asina 
forma parti di e solucion. E 
campaña mester por stimula 
victimanan pa busca e ayudo, 
pa asina por logra sali di situa- 
cionnan social dificil. 

Like nos pagina di Facebook 
‘Sociaal Crisisplan’ y keda na 
altura y bon informa di tur 
e proyectonan y campaña di 
SCE 


Un averahe di 288 
mucha pa aña ta wordo 
severamente maltrata na 
Amba, casi 24 mucha 
pa luna 

Den2017do$ muchaa 
fayece a consecuencia 
di maltrato. 


Proteha nos muchanan 

Violencia NO ta e sofucion' 


SCR 

Edificio na Istanbul a colapsa 



ISTANBUL (AP) — Un 
edificio di 8 piso a collapse 
na Istanbul ayera, rond di 
4or di atardi. Dos persona 
a perde nan bida, segun 
declaracion di polis. E 
grupo di rescate a salba e 
bida di 6 persona y ta tra- 
hando pa asina libera mas 
cu ta atrapa ainda. 

No ta cla ainda cuanto per- 
sona mas tin atrapa den edifi- 
cio, pero segun informacion, 
e edificio ta 27 aña bieu y ta- 
bata tin 43 hende ta biba den 
14 apartamentonan. E gober- 
nador Ali Yerlikaya a bisa cu 
e top tres piso a wordo traha 
ilegalmente. 

Ex prome minister, Binali 
Yildirim, a bisa reporteronan 
cu team di rescate a tuma 


B HHP« 


contacto cu 4 otro cu ainda 
ta aden di e destruccion. “Ta 
coriendo contra tempo. E 
team ta haciendo un gran 
esfuerso, cu gran sacrificio”, 
Yildirim a bisa. 

E1 a agrega cu nan lo sigui 
traha sin interupcion, te ora 
cu e buskeda keda cla y e res- 
cate ta completo. “Nos ora- 
cion ta bay na tur esunnan cu 
ta aden ainda. Nos tin spe- 
ransa cu lo trece tur afo sano 
y salbo”, el a bisa. 

Nan lo sigui investiga e mo- 
tibo cu e edificio a collapse. 
E personanan di otro edifi- 
cionan a wordo evacua, si en 
caso cu otro desgracia pasa. 
Autoridadnan a cera henter 
e area. Tin cantidad di hende 
tabata mira y purba yuda den 
e operacion di rescate. 


Papa Francisco ta admiti abuso di soeur den man di sacerdote 


ROMA - Papa Francisco 
ta admiti di e abuso his- 
torico di sacerdotenan y 
obisponan na e soeurnan 
di e organisacion. E ta kere 
cu ser femenino ainda ta 
wordo trata manera se- 
gundo clase, y cu pastoor- 
nan ta abusa di nan sexu- 
almente y laboralmente. 

E papa Francisco, durante 
su bishita na Abu Dhabi, a 
bin cu e tema di e casonan di 
abuso sexual. 

Sinembargo, papa Francisco 
a bisa cu no ta algo cu tur 
sacerdote, pastoor of obispo 
ta haci, pero cu tin di nan cu 
a abusa y ainda ta tumando 
luga. E1 a aclara esaki na un re- 
vista femenino, L’Osservatore 
Romano. 

E1 a continua splica cu e mal- 



trato pa ser femenino ta un 
problema. “ 

Ami lo bisa cu humanidad ai- 
nda no a madura. E muhenan 
ainda ta di segundo clase”, el 
a bisa. 

Locual ta trata e ultimo lu- 
nanan, mas caso a yega di sali 
na mundo henter. 

“E ta duna mi alegria cu nos 
ta trahando riba esaki. 

Algun di e sacerdotenan a 
yega di aleha pa motibo di es- 
aki, pero e proceso no a caba. 
Tambe pa cera algun con- 
gregacion femenino cu tin di 
e casonan aki. Nos tin cu haci 
mas? Si. Nos tin e boluntad? 
Si, pero e ta un caminda cu ta 
bayendo pa un tempo largo.” 

E1 a bisa no por haci un scan- 
dal di esaki, pa motibo cu ta 
forma parti di un proceso. 


Iran ta pusha bek ora Trump ta acusa nan di antisemitismo 


Tehran - Minister di asun- 
tonan di exterior di Iran a 
bisa cu el a cuminsa hala 
atras ora president Don- 
ald Trump a bisa cu nan 
pais ta haciendo cosnan 
malo, y a cuminsa conecta 
na e atakenan na e sinago- 
ga na Pittsburgh aña pasa 
na un grupo antisemitico 
Americano. 

E minister, Mohammad Ja- 
vad Zarif, a tweet diaranson 
cu personanan di Iran, in- 
cluyendo nan compatriotan- 
an hudiu, ta conmemorando 
40 aña di progreso, a pesar di 
e presion di Merca, mane- 


ra president Trump ta haci 
acusacion contra nan. 
President Donald Trump a 
bisa den su discurso di esta- 
do di union cu Iran ta canta 
morto na America y ta me- 
nasa di un genocidio contra 
e comunidad hudiu. “Nos 
nunca mester ignora e vene- 
no di antisemitismo, of esun- 
nan cu ta plama nan crudo di 
veneno.” 

Despues, president Trump a 
papia tocante e tiroteo na sin- 
agoga, unda cu 11 persona a 
wordo asesina directamente, 
implicando Iran. 

Aruba Lions Club a honra 3 persona cu Citizen Award 


ORANJESTAD - Reci- 
entemente Aruba Lions 
Club a honra 3 persona cu 
Citizen Award. 

E Citizen Award ta pa ciu- 
dadano nan cu di un manera 
of otro a destaca den nos co- 
munidad riba tereno social, 
cultural, educativo y tambe 
riba nivel boluntario. Du- 
rante di su celebracion di e 71 
charter night, Aruba Lions 
Club a honra tres ciudadano 
pa nan trabao valioso cu nan 
ta desplega den nos comuni- 
dad. 

A haci entrega di e Citi- 
zen Award na Ramon Todd 
Dandare pa su buki “E caya 
di Monche”. Tambe na no- 


vember 2018, Joyce Pereira 
a defende exitosamente su 
disertacion y a obtene e grado 
di PhD den Papiamento y 
ta pa e motibo aki tambe cu 
e ta ricibi su Citizen Award. 
Por ultimo ta haci entrega na 
Mario Croes, kende pa 30 aña 
largo ta haci trabao bolun- 
tario na Centro Kibrahacha 
manehando e bus di e cen- 
tro. Logronan tur di admira y 
Aruba Lions ta gradici nan di 
e forma aki. 

Aruba Lions Club ta gradici 
tambe tur persona, instancia, 
empresa y medio nan di co- 
municacion cu di un forma 
of otro a y ta sigui duna nan 
apoyo na e club. Un danki di 
curason pa tur. 




Fundacion Pa Nos Muchanan cu clausura di 
tayer Comunicacion den Centro di Mucha 



ORANJESTAD - Durante 
fin di siman Fundacion Pa 
Nos Muchanan a haci un 
ripiticion di e tayer ‘Co- 
municacion den centro di 
cuido di mucha’.Lidernan 
y e cabesantenan di dife- 
rente Centro di Mucha a 
participa na e tayer aki. 

Bon comunicacion ta forma 
e base den tur relacion en- 
tre hende, pa e motibo aki, 
durante e tayer cursistanan a 
haya diferente informacion 
cu ta regarda comunicacion 
entre colega, comunicacion 
cu mayornan y e muchanan. 

Tambe a fiha riba e lider/ca- 
besante mes como persona y 
e influencia cu e forma cu el 
a wordo lanta como mucha 
tin riba su forma di comunica 
como adulto. E parti aki taba- 
ta un “eye opener” pa e cur- 
sistanan y alabes nan a ricibi 
tools con pa mehora e forma 
di comunica. 

Na fmal di e tayer, a haci un 
“rollenspel” unda cursistanan 
mester a actua den diferente 


scenarionan di situacionnan 
real cu sa sosode den nan tra- 
bou. Durante e parti aki e cur- 
sista a practica e metodonan 
cu el a siña durante e curso pa 
resolve un situacion. E scol- 
nan Carousel Speelschool; 
Chikitin Bin Bin; CoolKids; 
Dizah’s Preschool; Happy 
Day Speelschool; Little Zoo 
Daycare; Love ‘N Care Cen- 
ter a participa na e tayer aki. 

FPNM ta gradici drs. Swinda 
Dumfries, Orthopedagoog di 


Jeugdgezondheidszorg cu a 
fungi como orador durante 
e tayer den cual el a com- 
parti diferente informacion y 
“tools” cual nan por uza den 
nan trabou diario cu mucha y 
alabes pa nan mes como per- 
sona. 

FPNM ta felicita tur cabe- 
sante y lider cu a participa y 
kier a corda cada participante 
cu ‘abo tin e forsa y e con- 
trol pa comunica y reacciona 
otro’. 



ARE VOU 0 U R NEXT TOP TALENT? 

WE ARE LOOKING FOR 
ENTHUSIASTIC TEAM PLAYERS 
WITH A BACKGROUNDIN 
INFORMATION TECHNOLOGY 
(IT) 


Vislt our website www.cbaruba.org or send us an 
e-rnail at recruitmentd) cbaruba.org for more 
information 


































Bista fotografico di e di dos anochi di pre-final Caiso & Soca Monarch 


ORANJESTAD - Ayera a 
tuma luga e segundo ano- 
chi di anochi pre-final 
Caiso & Soca Monarch 
den Carnaval & Entertai- 
ment Village. 

Aki ta caminda un total di 7 
banda cu 28 cantante a par- 
ticipa na e segundo anochi. 
Aki tin un bista fotografo di 
e evento. 

Volleyball di sneeuw ta bira global, eleva na tour mundial 



(AP) - Volleyball di 
sneeuw tin dos evento riba 
agenda pa e prome tour 
mundial, mientras e dis- 
ciplina nobo ta purba di 
gana un posicion global. 

Dos torneo cu tabata parti 
di e circuito Europeo awo 
lo ricibi ekiponan for di pafo 
di e continente, y lo forma 
parti di e FIVB Snow Volley- 
ball World Tour. E organo di 
maneho di Volleyball inter- 
naiconal a aproba e tour, cu 
un mira pa añadi e deporte na 
e Olimpiada di winter. Esey 
lo haci volleyball e prome de- 
porte den Olimpiada tanto di 
winter como di berano. 


E parada na 2019 lo ta na Wa- 
grain, Austria, dia 28 pa 31 di 
maart, y na Kronplatz, Italia, 
dia 4 pa 7 di april proximo. 
Un di tres evento ta wordo 
considera na Bariloche, Ar- 
gentina, den augustus. 

Locual a cuminsa como un 
exhibicion pa huespednan na 
resortnan di ski Europeo a 
crece bira un tour continen- 
tal. Organisadonan a tene un 
exhibicion na e weganan na 
Pyeongchang pa show off e 
deporte, cu speransa pa con- 
vence e oficialnan olimpico 
pa considera añadi e sport na 
e weganan di winter, talbes 
cuminsando na 2026. 


Futbolista mester atende audiencia di extradicion na Tailandia 


BANGKOK (AP) — Gobi- 
erno di Thailandia a insisti 
ayera cu no por libera un 
futbolista, kende tin status 
di refugiado na Australia, 
te ora e audiencia tocante 
e peticion di Bahrain pa su 
extradicion ta completo. 

Thailandia a cay bou presion 
grandi for di gobierno Aus- 
traliano, cuerponan deport- 
ivo y gruponan di derecho 
humano, pa manda Hakeem 
al-Araibi bek na Australia. E1 
a wordo aresta aña pasa na 
aeropuerto na Bangkok, ora 
el a yega pa su honeymoon 
cu su esposa. 

Al-Araibi, un ex hungado na- 
cional di Bahrain, a bisa cu el 
a bandona Bahrain pa motibo 
di represion politico, y cu e 
ta teme pa tortura si e bolbe. 
Bahrain kier e bek pa sinta un 
castigo di 10 aña di prizon, 
cual el a ricibi in absentia na 
2014, pa supuesto participa- 


cion den e candela di un war- 
da di polis, un acusacion cu e 
ta nenga. 

E ta bisa cu su wowo a wor- 
do tapa y su pianan a wordo 
bati tempo e tabata deteni na 
Bahrain anteriormente, y e ta 
kere cu el a wordo aresta pa- 
sobra e tin fe Shiita, y tambe 
pasobra su ruman homber ta 
activo politicamente na Bah- 
rain. Bahrain tin un mayoria 
Shiita, pero ta goberna pa un 
monarkia Sunni. 

Autoridadnan Thai a bisa du- 
rante un conferencia di pren- 
sa ayera cu despues di detene 
al-Araibi, di 25 aña di edad, 
na su yegada na Bangkok na 
november, nan a ricibi un 
peticion directo di Bahrain pa 
su extradicion, obligando nan 
pa tene audiencia na corte. 
“For di e punto aki, e caso 
a drenta e sistema hudicial 
Thai”, a bisa Trumph Jali- 
chandra, vocero adhunto di 


e oficina di fiscal general. “E 
posicion di e gobierno ta cu 
no lo interferi. Lo dura algun 
tempo prome cu corte tuma 
su decision. Nos no sa kico 
e decision lo ta. Por fabor no 
asumi cu corte lo dicta un 
of otro manera. Nos mester 
warda y mira.” 

Al-Araibi lo keda den custo- 
dia te ora corte cuminsa audi- 
encia dia 22 di april proximo. 
E1 a informa corte dialuna cu 
e ta nenga di wordo extradita 
boluntariamente. 

Gobierno Australiano a urgi 
Thailandia pa haci uzo di su 
discrecion legal pa libera al- 
Araibi. 

Ministerio di exterior Thai 
a bisa den un declaracion cu 
al-Araibi a wordo deteni pa- 
sobra autoridadnan Austra- 
liano a manda nan un Nota 
Cora di Interpol, cu Bahrain 
tabata busca su aresto. Polis 


Australiano a reconoce cu a 
haci esaki, pero tin pregunta 
tocante pakico e Nota Cora a 
wordo manda net prome al- 
Araibi a biaha, y si autoridad- 
nan Bahraini tabata na altura 
di su plan di biahe. 

E declaracion di e ministerio 
di exterior tabata parce un 
contesta defensivo na e apela- 
cion publico casi diario cu 
Thailand ta ricibi pidiendo pa 
libera al-Araibi. 

Detayando e argumento 
principal durante e conferen- 
cia di prensa ayera, e minis- 
terio a bisa cu ‘Thailandia no 
ta gana nada cu detencion di 
sr. Hakeem. Pero como un 
pais soberano cu tin obliga- 
cionnan y compromisonan 
legal cu comunidad interna- 
cional, Thailandia ta haya su 
mes mey mey di un caso in- 
volucrando dos pais compe- 
tiendo pa custodia di sr. Ha- 
keem.” E declaracion a sugeri 


pa Australia y Bahrain dicidi 
riba nan mes, na luga di pone 
un corte Thai tuma un deci- 
sion. 

Den e accion mas recien 
apoyando al-Araibi, autori- 
dadnan di futbol Australiano 
a cancela un wega na Thai- 
landia pa protesta su deten- 
cion. 

Ademas, den simannan re- 
cien, prome minister Austra- 
liano, Scott Morrison, a papia 
fuertemente na fabor di liber- 
tad di al-Araibi. 

Oficialnan Thai a indica cu e 
rama ehecutivo di gobierno 
lo por tuma accion, pero uni- 
camente despues cu e caso di 
extradicion a pasa den corte. 



Suspension di 3 wega pa Riechedly Bazoer 

(VigilanteKorsou.news) 
— Riechedly Bazoer, e ho- 
ben mediocampista di FC 
Utrecht, awordo suspendi 
pa tres wega, pa motibo di 
mal comportacion. Esa- 
ki despues di apenas dos 
wega cu su team nobo, FC 
Utrecht. 

Na fmal di e wega contra 
PEC Zwolle, unda Utrecht a 
perde 4-3, e mediocampista a 
pusha e referee di mesa. Pa su 
agresion, el a ricibi un carchi 
cora, hunto cu cual a yega e 
suspension pa tres wega. Du- 
rante e partido mes, Bazoer a 
comete un infraccion, pa cual 
el a ricibi un carchi geel. 



Bazoer a wordo huur for di 
VfL Wolfsburg di Alemania, 
pero despues di a hunga ap- 
enas 126 minuut, lo mester 
sinta e proximo 270 minuut 
di wega. E weganan cu e fut- 
bolista lo perde ta contra PSV, 
De Graafschap, y Excelsior, 
dos di nan na cas y uno como 
bishitante. 

FC Utrecht no tabatin un 
bon inicio di e segundo parti 
di e temporada, perdiendo 
3-0 contra AZ, 1-0 contra 
Willem II, y 4-3 contra PEC 
Zwolle. Esaki a laga e ekipo 
na di 4 luga. 

Infantino, e unico candidato den eleccion pa presidente di FIFA 



ROMA (AP) — Como e 
unico candidato pa e elec- 
cion, presidente di FIFA, 
Gianni Infantino ta cla pa 
cuater aña mas di servicio 
como lider di e organismo 
rector di futbol. 

Infantino tabatin e cartanan 
di nominacion di cinco di e 
211 federacionnan miembro 
rekeri, ora cu e deadline a 
pasa mey anochi diamars na 
Zurich, FIFA a bisa ayera. 

“Bon noticia pa futbol”, In- 
fantino a bisa despues di yega 
na e hotel na Roma, unda 
su antiguo doño di trabou, 
UEFA, tin dos dia di re- 
unionnan. 

Infantino, kende tambe a rici- 
bi un medaya di presidente 
Ruso, Vladimir Putin ayera, 
awo mester pasa e formalidad 
di chekeo di eligibilidad y in- 
tegridad pa e eleccion dia 5 di 
juni na Paris. 

E abogado Suiso di 48 aña 
di edad tabata spera di gana 
sin oposicion, cu sosten ya 


caba priminti pa mayoria di 
miembronan di FIFA, in- 
cluyendo a traves di organ- 
ismonan continental mane- 
ra CONCACAF na Nort 
America y CONMEBOL na 
Sur America. 

Desde su eleccion na februari 
2016, Infantino a supervisa e 
expansion di Mundial na 48 
ekipo na 2026, y scoge Mer- 
ca, Canada y Mexico como 
co- anfitrionnan. 

E ta completando e termi- 
no cu Sepp Blatter, kende a 
anuncia su plan di retiro al- 
gun dia despues cu fiscalnan 
Mericano y Suiso a anun- 
cia investigacionnan amplio 
di corupcion den futbol, na 
mei 2015. Blatter despues a 
wordo prohibi pa e comite 
etico di FIFA, pa iregularidad 
financiero hunto cu Michel 
Platini, e ex- hefe di Infan- 
tino na UEFA. 

E evento principal di e prome 
mandato completo di Infanti- 
no lot a e Cup Mundial 2022 
na Qatar. 


Infantino a reconoce cu e 
torneo na 2022 no tin mucho 
chens di wordo cambia entre 
e tensionnan diplomatico ac- 
tual den e region. E decision 
por wordo tuma pa e conseho 
di FIFA na Miami proximo 
luna, pa honra e plan original 
di anfitrion Qatar. 

Putin a duna Infantino e 


Order of Friendship den un 
decreto ayera, unda a elogia 
Infantino ‘pa un gran contri- 
bucion na e preparacion y or- 
ganisacion di e Cup Mundial 
di FIFA 2018’, cual a wordo 
teni na Rusia aña pasa. No ta- 
batin informacion inmediato 
si Infantino lo ricibi e pre- 
mio en persona. 


E medaya ta un expresion di 
apreciacion di estado Ruso 
pa figuranan cultural y dig- 
natarionan stranhero. Otro 
recipientenan ta inclui ex- 
coach di Cleveland Cavaliers 
David Blat, y ex secretario di 
Estado Mericano, Rex Tiller- 
son, kende e tempo ey tabata 
CEO di Exxon Mobil. 


Segun Forbes, Knicks ta e team mas valioso den NBA 

NEW YORK (AP) — E Knicks di New York tin balor di 
$4 biyon, loke ta haci nan e ekipo mas valioso di NBA 
pa cuater aña consecutivo, segun Forbes. Esey a pesar cu 
nan tin e pio record entre e 30 ekiponan di e liga. 

Den su ranking anual, Forbes a bisa cu e balor di e Knicks a 
crece cu 11 porciento compara cu aña pasa, pa motibo di e 
renobacion na balor di $1 biyon di Madison Square Garden, 
cual a ser completa na 2013, a produci un serie nobo di fuent- 
enan di ingreso. 

E Knicks, kende tin un lineup inicial cu tres hungadonan adkiri 
den e intercambio di Kristaps Porzingis, a perde na cas diamars 
anochi pa di 15 biaha consecutivo, un record pa e frankisia. 
Nan a cuminsa ayera cu un record 10-43. 

Forbes ta bisa cu e Lakers di Los Angeles ta keda na di dos luga, 
cu un balor di $3.7 biyon, un crecemento di 12 porciento. 

Cerando e top cinco ta e Golden State Warriors ($3.5 biyon), 
Chicago Bulls (2.9 biyon) y e Boston Celtics ($2.8 biyon). 

E balor averahe di un team di NBA ta $1.9 biyon, un crece- 
mento di 13 porciento compara cu aña pasa. 

Prome competencia di Open Water Swimming celebrando Dia di Betico 






Announcement of the 
Government of Aruba 
bonds issue - 100,000,000.00 
5.25% FEBRUARY 15, 2019 - 2031 

Issuance pursuant to the State Decree of January 21, 
2019 no. 1 (AB 2019 no. 4), in implementation of the 
article 2 of the State Ordinance of December 21, 2018 
establishing the budgets of the Ministries of Aruba for 
the 2019 service year (AB 2018 no. 80), the articles 3, 
5, 6, second paragraph, 7, 15, 16 and 17 of the State 
Ordinance on Treasury Paper (AB 1987 no. 3), and the 
articles 2, 3, 4, 9, first and third paragraph, 10, 11, 12, 
second paragraph, 13, 14, first paragraph, subsection 
a, and second paragraph, 16, 17, second paragraph, 18, 
19, 20, 27, 28 and 29 of the State Decree on Treasury 
Paper (AB 1988 no. 6) (State Decree Financing 
Requirement 2019-1). 

The Central Bank of Aruba (CBA) informs you of the 
upcoming Govemment of Aruba (GOA) bond issue on 
February 15,2019. 


Amount: 

Coupon rate: 
Maturity: 
Redemption date: 


Afl. 100,000,000.00 
5.25 percent 
12 years 

February 17, 2031 


Participating in the upcoming GOA bond issue is only 
allowed through the intermediation of a foreign 
exchange bank (i.e. commercial bank). Subscription 
forms must be submitted to the CBA on Tuesday, 
February 12, 2019 at the latest 12:00 hours (cutoff 
time). 

Aruba, February 5, 2019 
Centrale Bank van Aruba 



Announcement of the 
Government of Aruba 
bonds issue - 70,000,000.00 
5.50% FEBRUARY 15, 2019-2032 

Issuance pursuant to the State Decree of January 21, 
2019 no. 2 (AB 2019 no. 5), in implementation of the 
article 2 of the State Ordinance of December 21, 2018 
establishing the budgets of the Ministries of Aruba for 
the 2019 service year (AB 2018 no. 80), the articles 3, 
5, 6, second paragraph, 7, 15, 16 and 17 of the State 
Ordinance on Treasury Paper (AB 1987 no. 3), and the 
articles 2, 3, 4, 9, first and third paragraph, 10, 11, 12, 
second paragraph, 13, 14, first paragraph, subsection 
a, and second paragraph, 16, 17, second paragraph, 18, 
19, 20, 27, 28 and 29 of the State Decree on Treasury 
Paper (AB 1988 no. 6) (State Decree Financing 
Requirement 2019-II). 

The Central Bank of Aruba (CBA) infomis you of the 
upcoming Govemment of Aruba (GOA) bond issue on 
February 15,2019. 


Amount: 

Coupon rate: 
Maturity: 
Redemption date: 


Afl. 70,000,000.00 
5.50 percent 
13 years 

February 16, 2032 


Participating in the upcoming GOA bond issue is only 
allowed through the intermediation of a foreign 
exchange bank (i.e. commercial bank). Subscription 
forms must be submitted to the CBA on Tuesday, 
February 12, 2019 at the latest 12:00 hours (cutoff 
time). 

Aruba, February 5, 2019 
Centrale Bank van Amba 


SAVANETA - Reciente- 
mente Aruba Swimming 
Federation, AZB a or- 
ganisa e prome compe- 
tencia di Open Water na 
cas di Roly Bisslik na Sa- 
vaneta. Aki ta unda cu un 
total record di 91 landado 
a inscribi pa asina par- 
ticipa na e competencia 
cu tabata uno clasificato- 
rio pa e Carifta Games cu 
e aña aki lo tuma luga na 
Barados. 

Mester bisa cu e mayoria a 
competi den e lkm y 3km, 
mientras un grupo selecta a 
dicidi di bay e 5km. E trayec- 
torio sigur no tabata facil 
cu hopi coriente y biento 
pero asina mes tur hende a 
haci nan maximo esfuerso 
pa logra un bon resultado y 
tempo. E lkm a wordo gana 
pa Braynsly Dirksz mien- 
tras e 3km a wordo gana pa 
Elisabeth Timmer y e 5km a 
bay pa Lucien Peterson cu a 
triunfa aña pasa tambe den e 
mesun evento aki. 

E comision di Open Water 
Swimming tabata hopi satis- 
fecho cu e acogida di e prome 
competencia oficial clasifica- 
torio di Open Water na Aru- 
ba. E landadonan a responde 
bon na e evento mientras e 
evento mes a cana soepel y 
segun schedule. E premio 
competencia di Open Water 
lo ta rind dine celebracion 
di nos Himno y Bandera y 
esaki tambe lo ta un evento 
clasificatorio, e biaha aki pa 
e Central American and Ca- 
ribbean Amateur Swimming 
Confederation, CCCAN. 

Parlamentario Robert Candelaria (AVP): 

‘Minister Bikker mester cuminsa actua y no sinta warda’ 


ORANJESTAD - E prob- 
lema di rijbewijs ta algo 
cu no ta den prensa pe ul- 
timo luna, pero ta algo cu 
tin hopi tempo caba. Di 
aña pasa por mira cu tin 
un problema structural na 
e departamento di rijbe- 
wijs di Polis. Ta di lamen- 
ta cu despues di a busca 
atencion cerca Minister 
na hopi ocasion, a trece 
esaki padilanti den pren- 
sa. Tambe a trece esaki 
den politica, pero te ainda 
no tin ningun contesta. 

“Mi ta kere pa un cos cu ta 
asina simpel pa resolve, nos 
tin cu warda asina largo,” 
parlamentario di Fraccion 
di AVP, Robert Candelaria, 
a expresa. A yega tempo pa 
minister haci algo. Ta mira cu 
tin un Minister di Husticia 
cu mas di 1 aña riba e posi- 
cion aki, pero keto bay no por 
skirbi ningun logro riba su 
nomber, cu excepcion di er- 
ornan tras di otro. 

E mandatario a bisa por 
ehempel cu e lo bay traha 
riba maneho den bario den 
Cuerpo Policial, bin cu 
“Bario (wijk) Agenten” nobo, 
sinembargo a verf un bario 
post existente y a corta cinta 
comosifuera ta un edificio 
nobo. E no a drecha nada ey- 
nan, pero simplemente bini 
riba algo cu ta existi caba y 
pasa man di verf riba dje. 

Ora cu minister a papia di 
rijbewijs, el a bisa di a traha 
riba dje pa digitalisa y mod- 
ernisa esaki. E realidad ta loke 
cu e minister a haci ta traha 
un landsbesluit, pero esaki 
no ta haci nada. Te cu e dia di 
awe, e manera cu nan ta pasa 
examen di rijbewijs ta mesun 
cos. E sistema di computer 
cu nan tin di uza ainda no ta 
vigente. Ainda ta uzando e 
sistema anticua y cu mester a 
renoba caba. Te fecha di awe, 
despues mas di 1 aña na man- 
do, despues mas di 1 aña bo ta 
bisa di bay modernisa esaki, 
digitalisa esaki, keto bay ta e 
mesun sistema. 

Loke ta pasando ta cu a cam- 
bia personal, nos ta mira cu 
ta papia riba e problema pero 
enrealidad nada. “Nos tin cu 
corda cu rijbewijs ta un siste- 
ma, un carchi cu nos mester 
por uza pa bo por legitima bo 
mes.” Fraccion di AVP sa cu 
tabatin motibonan pakico a 
kita e contacto cu Censo pa 
nan tabatin acceso. Esaki ta 
cosnan cu por drecha, pero 
si sinta warda riba dje e no 


ta drecha riba su mes. Como 
minister, Andin Bikker mes- 
ter move, tin di actua, tin 
cu lidera. Pasobra si na fmal 
di dia kier pa pueblo tin un 
rijbewijs profesional, cu e 
servicio ta uno lihe y di un 
manera eficiente, e ora no 
por sinta y crusa man y bisa 
di spera cu e problema por 
resolve riba su mes. E mester 
lanta y tin vision, pero tambe 
duna liderazgo bisando cu 
asina bo kier pe cosnan pasa. 

Minister mester facilita e tra- 
bou di regla cosnan, di cum- 
pra ekiponan nobo, bin cu 
sistemanan nobo. Haci esaki 
y simplemente no sinta papia 
riba dje, warda riba dje, y aki 
un par di dia porta ora hen- 
denan mes cuminsa move bo 
kier bin corta un cinta atrobe. 
Aworaki ta bo trabou pa 
move y e ora ey bo ta autorisa 
pa corta un cinta. 



<259 

Announcement of the 
Government of Aruba 
bonds issue - 60,000,000.00 
5.75% FEBRUARY 15, 2019 - 2033 

Issuance pursuant to the State Decree of January 21, 
2019 no. 3 (AB 2019 no. 6), in implementation of the 
article 2 of the State Ordinance of December 21, 2018 
establishing the budgets of the Ministries of Aruba for 
the 2019 service year (AB 2018 no. 80), the articles 3, 
5, 6, second paragraph, 7, 15, 16 and 17 of the State 
Ordinance on Treasury Paper (AB 1987 no. 3), and the 
articles 2, 3, 4, 9, first and third paragraph, 10, 11, 12, 
second paragraph, 13, 14, first paragraph, subsection 
a, and second paragraph, 16, 17, second paragraph, 18, 
19, 20, 27, 28 and 29 of the State Decree on Treasury 
Paper (AB 1988 no. 6) (State Decree Financing 
Requirement 2019-111). 

The Central Bank of Aruba (CBA) informs you of the 
upcoming Government of Aruba (GOA) bond issue on 
February 15,2019. 



Government of Aruba 
bonds issue - 52,000,000.00 
6% FEBRUARY 15, 2019 - 2034 

Issuance pursuant to the State Decree of January 21, 
2019 no. 4 (AB 2019 no. 7), in implementation of the 
article 2 of the State Ordinance of December 21,2018 
establishing the budgets of the Ministries of Aruba for 
the 2019 service year (AB 2018 no. 80), the articles 3, 
5, 6, seeond paragraph, 7, 15, 16 and 17 of the State 
Ordinance on Treasury Paper (AB 1987 no. 3), and the 
articles 2, 3, 4, 9, first and third paragraph, 10, 11, 12, 
second paragraph, 13, 14, first paragraph, subsection 
a, and second paragraph, 16, 17, second paragraph, 18, 
19, 20, 27, 28 and 29 of the State Decree on Treasury 
Paper (AB 1988 no. 6) (State Decree Financing 
Requirement 2019-1V). 

The Central Bank of Aruba (CBA) informs you of the 
upcoming Govemment of Aruba (GOA) bond issue on 
February 15, 2019. 



Amount: 

Coupon rate: 
Maturity: 
Redemption date: 


Afi. 60,000,000.00 
5.75 percent 
14 years 

February 15, 2033 


Amount: 

Coupon rate: 
Maturity: 
Redemption date: 


Afl. 52,000,000.00 
6 percent 
15 years 

February 15, 2034 


Participating in the upcoming GOA bond issue is only 
allowed through the intermediation of a foreign 
exchange bank (i.e. commercial bank). Subscription 
forms must be submitted to the CBA on Tuesday, 
February 12, 2019 at the latest 12:00 hours (cutoff 
time). 


Participating in the upcoming GOA bond issue is only 
allowed through the intermediation of a foreign 
exchange bank (i.e. commercial bank). Subscription 
forms must be submitted to the CBA on Tuesday, 
February 12, 2019 at the latest 12:00 hours (cutoff 
time). 


Aruba, February 5, 2019 
Centrale Bank van Aruba 


Aruba, February 5, 2019 
Centrale Bank van Amba 

Benny Nisbet (PPA): 

‘PPA ta sostene conseho duna na gobierno pa parlamentario 

Setty Christiaans Yarzagaray 100%’ 



ORANJESTAD - Analisa 
e estudio cu Banco Cen- 
tral a larga traha riba nos 
Industria di turismo de- 
bidamente esta 4 Tourism 
Maturity in Aruba! 

Ta un hecho cu PPA a ac- 
centua durante e aña 2018 
cu gobernacion MEP-POR- 
RED ta na mando cu pa dre- 
cha nos economia Arubano lo 
mester busca esaki door di un 
maneho economico dinami- 
co y no door di tuma medida 
riba lomba di e pueblo cual 
maneho lo causa solamente 
mas inflacion y lo hacie dificil 
pa nos pueblo por sobrevivi. 
Contrario na esaki gabinete 
Wever Croes bow presion 
di Caft y contra promesa di 
e partido cu signatura esta 
MEP cu lo no tin medida cu 
lo wordo tuma. Consecuen- 
cia di esaki ta cu situacion 
di nos pueblo a bira mucho 
mas dificil y nos economia 
simplemente no ta riba e ca- 
minda di drecha NI crea un 
di dos pilar economico. 

P’esey partido PPA a keda 


hopi contento ora na fmal di 
aña pasa y comienso di e aña 
aki gab. Wever Croes a anun- 
cia cu e aña aki nan lo pone 
mas atencion riba nos econo- 

mia.brabo pero e pregun- 

ta ta nos ta den e di dos luna 
di aña y ainda nos no a nota e 
atencion special aki. 

Declaracion parlamentar- 
io Setty Christiaans Yar- 
zagaray!! 

Locual si a hala atencion 
di PPA ta e declaracion di 
miembro di parlamento Setty 
Christiaans Yarzagaray cu a 
splica cu el a lesa un estudio 
cu Banco Central a laga traha 
cu ta hiba e titulo ‘Tour- 
ism Maturity in Aruba’ y 
el a sinti e necesidad pa haci 
un apelacion riba gobierno 
pa lesa/studia e contenido di 
e estudio aki debidamente. 
Pakico ? Pasobra e estudio 
aki ta haci un analisis di e 6 
ciclo dentro di desaroyo eco- 
nomico. Y analisando mas cu 
50 aña di cifra y resultado di 
turismo e estudio aki a con- 
clui cu Aruba su turismo ta 
den e epoca di stagnacion. Y 
despues di e stagnacion lo por 
bin caida!!. PPA ta sostene e 
yamada publico di miembro 
di parlamento Setty Chris- 
tiaans-Yarzagaray completa- 
mente !! 

Di con ? Pasobra PPA como 
partido cu a demostra di tin 
un gran vision y a presenta e 
vision pa crea nos Turismo 
den un epoca cu otro a de- 
clara cu ta e ‘kabritonan di 
Noord lo bay drumi den e 
hotelnan’ a demostra cu for 


di e prome hotel Caribbean 
aki PPA a crea e unico pilar 
economico cu Aruba a keda 
cu ne! 

Tambe PPA a crea nos com- 
pania nacional Arubano Air 
Aruba cu tabata trece 27 % 
di nos turismo pa nos Isla y 
su presencia tabata mantene 
e tarifa pa y for di Aruba 
abou. Locual no ta e caso 
mas despues cu otro a destrui 
Air Aruba. 

Vision PPA pa diversifica 
y adapta nos producto tur- 
istico !! 

PPA tin varios eleccion ta 
pidi pa ‘diversificacion’ di 
nos producto di turismo !! 
Lamentablemente cu ningun 
di esunnan cu a goberna y a 
carga responsabilidad pa nos 
producto turismo no a reali- 
sa con importante e vision di 
PPA pa ‘diversifica’ nos pro- 
ducto di turismo tabata. PPA 
a splica repetida bes cu nos 
no por sali for di e punto di 
salida cu e formula cu Aruba 
a uza exitosamente durante 
e ultimo 60 aña di Hotel 
2,3,4 strea combina cu Time 
share, All inclusive y Con- 
dominiums y apartamento 
lo mantene Aruba unda nos 
ta e proximo sesenta aña. 
P’esey PPA a presenta nos 
vision pa diversificacion di 
nos producto di turismo for 
di e cambio di siglo esta for 
di 2000. 

PPA a boga y ta boga pa: 

1. MCI ‘Convention’ 
tourism/ 

2. Pa haci Aruba un 


Golfersdestination door di 
traha minimalmente un In- 
ternational Golfcourse mas.( 
Na San Nicolas !) 

3. Na aña 2005 PPA ta- 
bata e prome y a keda e unico 
partido cu a proyecta e desa- 
royo di ‘Health & Wellness 
Tourism’ esta turismo Med- 
ico como un alternativo se- 
rio. Contrincante a hari nos 
y splica cu nos no por cuida 
nos propio hende cu nos 
‘salud publico’ corda otro. 
Sin embargo eleccion tras 
di eleccion y den mas cu 25 
articulo PPA a sigui boga pa 
gobiernonan dedica atencion 
na e alternativa aki. 

4. PPA a presenta nos 
vision pa un ‘San Nicolas, 
Our Caribbean Town’ cual ta 
encera desaroyo di San Nico- 
las pa por wordo bishita pa 
miles y miles di turista bishi- 
tante uzando e historia y cul- 
tura di San Nicolas den tur 
sentido di palabra. 

5. PPA a mustra riba e 
posibilidad pa crea ‘business 
hotels’ cual por bira realidad 
door di permiti inversion den 
un Aruba World Trade Cen- 
ter’ combina cu un Univer- 
sidad Internacional dedica 
principalmente na ‘estudio- 
nan rond di International 
business’ etc. 

Tur esaki cu e meta pa pone 
mas energia, inversion den 
nos producto turistico pa 
asina evita e ciclo di stagna- 
cion y/of caida. 

Nos a tuma nota cu gober- 
nante a inicia pa referi na 
cierto indicador manera e 


cantidad di turista cu ta bishi- 
ta Aruba tanto pa ‘overnight’ 
como cu cruise tourism y 
tambe na e.o. ref par cu ta au- 
mentando. 

PPA ta di opinion cu un 
analisis manera haci door di e 
compania di experto cu Ban- 
co Central a acerca pa haci e 
estudio cu ta hiba e nomber 
‘Tourism Maturity in Aruba’ 
y ta analisa e cifranan, inver- 
sion, desaroyo, resultado etc. 
durante 50 aña ta bay mucho 
mas profundo cu solamente e 
analisa di p.e. aña 2018 ver- 
sus 2017 of aña 2017 versus 
2016. 

Gobierno Wever Croes y 
ministro di Turismo Dangui 
Oduber den cual PPA ta 
pone nos ‘beneficio di duda’ 
lo haci bon pa analisa e estu- 
dio aki debidamente y dedica 
atencion profundo na e posi- 
bel alternativa{nan} cu PPA 
y cualkier otro cu por a duna 
esaki sea den pasado recien of 
e ultimo eleccionnan. 

No ta pornada cu nomber 
di e ultimo campaña di PPA 
tabata pa hiba Aruba na e 
‘proximo nivel esta to the 
next level. Lastima cu pueblo 
no a comprende e esencia di 
mensahe di PPA. 

PPA lo sigui controla tanto 
gobierno como parlamento 
di pafo di parlamento riba e 
tereno aki cu ta di suma im- 
portancia pa Aruba. No mes- 
ter lubida cu nos Industria di 
Turismo ta e pida ‘Oro’ di 
pais Aruba. 


Parlamentario Arthur Dowers (AVP): 

Incidente cu militarnan ta resultado ora cu no tin ni vision ni maneho 


ORANJESTAD - Na mo- 
mento cu Minister di 
Husticia trata di splica 
y aclaria e incidente cu a 
tuma luga ora cu Ministe- 
rio Publico a uza militar- 
nan den un investigacion 
penal, e ta bolbe confirma 
cu Minister Bikker ta sigui 
riba un rumbo totalmente 
perdi. Parlamentario Ar- 
thur Dowers ta mustra cu 
a bira masha normal cu 
minister Andin Bikker ta 
dicidi di envolvi su mes 
ora cu cosnan a bay robes 
caba, tratando na husti- 
fica un situacion cu no tin 
hustificacion. 

Sigur ora cu e minister mes 


ta papia cu ta for di 1987 tin 
un acuerdo y palabracion cu 
autoridadnan hudicial di tan- 
to Aruba, Corsou y Bonaire, 
caminda por haci apelacion 
riba militarnan pa nan wordo 
uza den casonan di investiga- 
cion penal si esaki ta rekeri 
e sosten aki. “Sinembargo 
scuchando for di propio boca 
di Minister Bikker ora cu el 
a bin den Comision di Parla- 
mento di Husticia y bisa cu el 
a manda un ‘beleidsinstruc- 
ties’ pa Ministerio Publico 
riba e particularidad aki, e ta 
confirma loke pueblo sa caba, 
esta cu Minister Bikker ta un 
Minister di Husticia cu bachi 
cu dashi y nada mas. 


Segun e minister, e incidente 
aki ta pa falta di comunica- 
cion pero atrobe un cos asina 
ta pasa bou di su maneho, ya 
cu anteriormente tipo di inci- 
dente aki no a yega di sosode 
y pa hustifica su fracaso como 
minister di husticia, e ta in- 
sisti cu no ta trata aki di un 
asunto asina serio mientras 
cu sin duda e ta un asunto 
sumamente delicado. Tur 
investigacion penal mester 
wordo dirigi pa Ministerio 
Publico cu sosten di Cuerpo 
di Polis, no por ta otro y e 
solo hecho cu Bikker mes ta 
informa Parlamento cu el a 
manda un ‘beleidsinstructie’ 
pa OM, ta mustra su falta di 
vision y falta di maneho total- 


mente. 

Ta algo tristo pa señala cu 
despues di un aña y algun 
luna como minister, ainda 
ningun hende sa kico ta su vi- 
sion, kico ta su maneho como 
minister y awor ta manda 
instruccion verbal pa un de- 
partamento pa despues e ta 
trata un carta oficial pa haci 
e instruccion aki algo oficial. 
Bikker ainda no por a cumpli 
cu tur loke el a priminti cu e 
lo haci ora cu e bira Minister 
di Husticia, ya cu tanto su 
promesa di instala camaranan 
di siguridad na tur cas, ainda 
no a wordo cumpli y a corto 
plaso no ta mustra cu esaki lo 
wordo realisa tampoco. 


Na luga di carga su respon- 
sabilidad den un forma se- 
rio, Bikker a pasa varios luna 
hungando weganan politico, 
insinuando cu mi persona 
como ex minister di husticia, 
no a pasa ningun documento 
pa su persona, mientras cu 
debidamente el a haya tur cos 
cu e mester a haya. Momento 
a yega pa Bikker bira serio y 
cuminsa cumpli cu pueblo, 
cumpli cu su promesa di re- 
duci crimennan manera atra- 
co y ladronicia, cosnan cu ta 
pasando practicamente tur 
dia sin cu e por haci algo con- 
tra di esaki,” Parlamentario 
Arthur Dowers a declara. 

Parlamentario Endy Croes(MEP): 

‘Fundacion Lotto Pa Deporte tin 4 aña sin entrega un jaarrekening’ 


STATUTENWIJZI gi N G STICriTING 

Heden, neaentien oktober tweeduizend zeventien, verscheen voor mij, mr. 
Ralph Elias Yarzagarav# notaris te Arnba, in tegenwoordigheid van de na te ■ 

noemen getuigen: —--- --- J .- 

de heer Dt Stefano Oscando WERNET, aCñseur, geboren in Aruba op vier en - 
twintig september negentienhonderd een en zestig (24-09-1961)/ houder van 
een Nederlands Paspoort met nummer: BFL7D36R7, afgegeven in Aruba op - 
vier en twintig augustus tweeduizend zeventien (24-08-2017) geidig tot vler — 
en twintig augustus tweeduizend zeven en twintig (24-08-2027), wonende in - 

Aruba, Savaneta 99-A, gehuwd.--- 

De comparant verklaarde dat in de op acht en twintig juli tweeduizend-- 

zeventien (28-07-2017) in Aruba gehouden bestuursvergadering van de in — 

Aruba gevestigde stichting STICHTTNG "FUN r 'ION LOTTO PA -- 

DEPORTE", kantoorhoudende aan de Avemo.- J. Croes 34, ingeschreven 
in het Handelsregister van de Kamer van Kcxh idel en Nijverheid Aruba — 
onder nummer S98, waarin alle bestuurders aanwezig waren, met aigemene - 
stemmen is besloten de statuten van genoemde stichting te wijzigen in voege 
als hieronder zal worden vermeld en in welke bestuursvergadering hij, de — 
comparant, tevens werd Qemachtiqd om de akte van statutenwijziqing te doen 
a n tai^pnpn wplk hpsiuit' inoevoloe het benaalde in artikel 13 lid 5 


ORANJESTAD - Parla- 
mentario Endy Croes ta 
siguiendo e desaroyo di 
Lotto pa Deporte di cer- 
ca. Amigonan di Mike de 
Meza, Benny Sevinger, 
Mike Eman y Schwengle 
ta esunnan cu a wordo 
poni den e modelo nobo 
di un Statuut cu nan a 
cambia ultimo ora despu- 
es di eleccion di septem- 
ber 2017. 

Pa ta exacto 19 di octo- 
ber 2017 - momento cu 
Coalicion tabata negociando 
un programa di Gobernacion 
nobo - e sinberguensanan 
aki cu ayudo di un Profesor 
Frank Kunneman y Notario a 
cambia e Statutonan. E mod- 
elo nobo cu a crea ta un mod- 
elo di un Raad van Toezicht. 
Den tur maniobra aki Dis- 
tefano Wernet kende tabata 
Presidente di Bestuur di 
Lotto aparentemente a ricibi 
un volmacht di Bestuur pa e 
por a actua den nan nomber 
pa cambia e Statutonan. Mo- 
mento cu e acta a pasa y e 
Statuut nobo a bin na vigor 
19 di october 2017, Distefano 
Wernet a baha como Presi- 
dente. Cu cooperacion di 
Schwengle a nombra e me- 
sun miembronan di Bestuur 
kende a wordo nombra desde 
2009 pa Mike de Meza como 


Miembronan nobo pa e Raad 
van Toezicht. 

Violacionnan di Statuut di 
Lotto 

Artikel 5 di e Statuut ta stip- 
ula cu Raad van Toezicht 


ta nombra un Directeur pa 
tempo indefmi (voor on- 
bepaalde tijd). Guess What 
Pueblo. Grawata mi lomba 
pa mi grawata esun di bo. 
Raad van Toezicht a nom- 
bra Distefano Wernet como 


e Directeur (Bestuurder) cu 
un salario di 20 mil pa luna 
pa tempo indefmi. 

Recientemente Raad van 
Toezicht a pega cu nan amigo 
y ata awor nan mes ta schors 
e y a mand’e cas siman pasa. 
Het kan verkeren! Raad van 
Toezicht ta esunnan respon- 
sabel pa e Stichting. Artikel 
11 ta stipula hopi cla cu den- 
tro di 6 luna despues di aña 
calendario Raad van Toezicht 
MESTER yama un “Jaarver- 
gadering”. Artikel 11 Lid 3 ta 
splica cu durante e reunion 
aki e Directeur (esta Diste- 
fano Wernet) mester presenta 
na e Raad van Toezicht un 
Jaarrekening cu tur toelicht- 
ing pa un aprobacion. Tambe 
artikel 16 Lid 3 ta stipula cu 
e Directeur ta “verplicht” 
pa dentro di 3 luna despues 
di aña calendario pa hiba un 
debate alrespecto esaki cu 
Raad van Toezicht. Despues 
cu Raad van Toezicht aproba 
e jaarrekening e Directeur 
ta haya su décharge. Tambe 
artikel 16 Lid 7 ta stipula cu 
dentro di 7 luna despues di 
aña calendario, pues momen- 
to cu jaarrekening lo mester 
ta aproba y cu e Director ya 
tin su décharge mester entre- 
ga e Jaarrekening na Minister 
di Deporte. Wel no spanta 
pueblo. No a cumpli cu net 
net nada di esaki alrespecto. 

Boso ta compronde boso 
responsabilidad? 


Ta con CBN un compania 
renombra ta permiti un po- 
cho pocho asina? Ultimo 
Jaarrekening cu tin ta data di 
aña 2013. Ta con bo por rond 
un compania sin cifra y sin 
data? Anto e propio Diste- 
fano Wernet cu conscientisa- 
cion di Raad van Toezicht ta 
cobra alrededor di 8000 florin 
extra pa luna pa cera bukinan 
di Lotto. Raad van Toezicht ta 
na altura cu nan tampoco ta 
cumpliendo? Di acuerdo cu 
Statuut cu boso mes a cambia 
“UITERST” juni 2018 boso 
mester a aproba jaarrrekening 
2017 y na juli 2018 mester a 
entrega un copia na Minister 
di Deporte. Boso ta compro- 
nde boso responsabilidad? 
Flavio Faneyte, brother di 
Benny Sevinger y empleado 
di Elmar Ny bo ta compro- 
nde? Eli Kock bo ta compro- 
nde cifra y bo responsabi- 
lidad? Da Sousa, un abogado 
casa di Desiree Croes di AVP 
mester por sa mucho mi- 
hor, bo ta compronde? Silvio 
Janga “pell” di Mike de Meza 
bo ta compronde? Taxista 
Antonio Kamperveen amigo 
intimo di Mike Eman, bo ta 
compronde bo responsabi- 
lidad? Boso tur a djodjo y ta 
spera boso para responsabel 
cu orguyo. Boso dianan ta 
conta y pueblo lo haya sa e 
desaster, corupcion y ladroni- 
cia cu boso sea a comete y of a 
tolera. Tik tok tik tok tik tok, 
Croes ta termina bisando. 

Parlamentario Jennifer Arends-Reyes (AVP): 

‘Falta splicacion di Minister di Enseñansa con e ta yega na su decisionnan’ 



ORANJESTAD - Aña a 
habri cu varios tema den 
enseñansa cu ta merece 
mas splicacion. Hopi ta 
esunnan cu ta tende den 
media anuncio di deci- 
sionnan cu gobierno ta 
tuma, den e caso aki min- 
ister di Enseñansa, pero ta 
keda cu pregunta di cual 
ta e motibo of plannan cu 
lo tin. 

Jennifer Arends-Reyes, 


miembro di parlamento pa 
Fraccion di AVP a haci un 
peticion na presidente di par- 
lamento si por yama un Vra- 
gen uur’ pa e minister por bin 
parlamento y contesta algun 
pregunta. Durante tratamen- 
to di presupuesto 2019 varios 
Parlamentario a menciona cu 
no ta ricibi contesta por es- 
crito di nan preguntanan of 
ta tarda demasiado pa ricibi 
contesta. Ta imperativo pa 
parlamento ricibi informa- 


cion di decisionnan tuma den 
gobierno y na un manera res- 
petuoso. No mescos cu a pasa 
durante tratamento di presu- 
puesto cu tur pregunta cu a 
haci a wordo contesta na un 
manera sarcastico cu ta yega 
bek si ta sostene legalisacion 
di marihuana bo lo tin chens 
di ricibi un contesta y si no 
dobla warda pa ricibi un con- 
testa na un manera aceptabel. 
Esaki sigur no ta un actitud 
profesional ni riba nivel pa 


nos Parlamento. 

Den e carta cu ta pidi un re- 
union cu minister lo ta desea 
informacion tocante e status 
di inscripcionnan y capacidad 
di alumno pa scolnan tanto 
publico como Catolico mi- 
rando cu mayornan ta cum- 
insa puntra ta kico lo haci si 
nan yiu no haya scol. E ta un 
topico cu tur aña ta bin dilan- 
ti pero e aña ki e ta mustra cu 
e cantidad ta mas hopi. Den 
planning mester a percura pa 
mas scol y mas personal pero 
mester wak kico ta e planning 
di e Minister di Enseñansa 
actual pa cu plaatsing di e 
alumnonan. E no ta bay pa tin 
un limite den klasnan, esey ta 
comprendibel, e ta bay pa tin 
un bista ta cuanto y kico ta 
haci cu e alumnonan local of 
alumnonan cu of sin permiso 
cu ta bibando na Aruba cu tin 
derecho riba Enseñansa y ta 
cay for di e lista cu no ta haya 
scol. Tambe ta puntra Min- 
ister si e por duna informa- 
cion tocante e status di con- 
struccion di Colegio Frére 
Bonifacius, cu no tin mucho 
movecion grandi na e sitio. 
Tambe ta puntra minister to- 
cante airco pa scolnan, cu ta 
un topico cu sigur ta positivo 
y cu e coalicion a campaña 
fuerte cu ne. 

Kier sa cuanto su ministerio a 
percura pe y si tin mas min- 
isterio ta yudando cu airco 
pa scolnan, cual ministerio y 
cuanto a aloca pa airco den 


2019 y e motibo pakico no ta 
centralisa e tema di airco. Mi- 
rando cu ta inversionnan cu 
por yega 200 mil cada biaha. 
Mirando cu airco ta necesario 
y e ta bay man den man cu 
uzo di coriente, e lo ta bon pa 
bin atrobe riba e tema di solar 
panels hunto cu e airconan 
pa hacie mas sostenibel y pa 
e scolnan no mester limita 
ora di uzo na airco pa warda 
te 9:00 di mainta pa cende 
nan, manera algun scol ta ha- 
ciendo pa scapa costo. Tambe 
a puntra tocante e desaroyo- 
nan na Scol pa Ofishi, cu e 
ta e unico scol secundario 
special cu desde schooljaar 
2014-2015 Gobierno a tuma 
SPO over di SEPB. Den un 
articulo den corant ta papia 
tocante di derecho di subsi- 
dio y cu lo kita esaki den caso 
cu no fuseer e localidadnan 
di Santa Cruz y Savaneta. Ta 
puntra minister con e la yega 
na e conclusion cu e scolnan 
lo tin menos cu 100 alumno 
siendo cu na e momentonan 
aki nan tin casi 300 alumno. 
Fuera di esaki a comprende 
cu nunca e intencion tabata 
pa merge e dos “dependance” 
nan aki y tin varios scol spe- 
cialisa cu ta ricibi subsidio y 
no tin 100 alumno manera 
cluster 4, of scolnan cu tin 
un religion specifico kiermen 
net e argumento aki, despu- 
es cu gobierno a tuma SPO 
awor no mag deshered’e, 
asina Jennifer Arends- Reyes 
a termina bisando. 


Alan Howell 

A pidi ayudo di Contraloria General pa situacion di Lotto pa 

Deporte y Minister di Deporte 


ORANJESTAD - Diamars 
miembronan di Parla- 
mento a reuni cu Contral- 
oria General pa expresa e 
sentimentonan di Parla- 
mento pa loke ta trata e 
situacion entre Lotto pa 
Deporte y Minister di De- 
porte. Parlamentario di 
POR, Alan Howell a in- 
dica cu e situacion actual 
entre Lotto pa Deporte 
y Minister di Deporte no 
por sigui manera cu e ta y 
cu ta trata di un situacion 
fastioso. 

E ta splica cu minister practi- 
camente no tin comunicacion 
cu Lotto, cu ora minister haci 
cierto preguntanan na Lotto, 
e no ta haya contesta for di 
nan. E situacion ta bay asina 
leu cu hasta ora Parlamento, 
cu ta e organo di mas halto, ta 


manda preguntanan pa min- 
ister y e minister ta manda e 
preguntanan pa Lotto, tam- 
poco ta haya contesta. “Esaki 
nos por categorice como un 
falta di respet”. 

Pa tal motibo, mirando tambe 
cu tin tambe cuenta anual cu 
no a wordo entrega y ta sin- 
tiendo cu tin cosnan cu kisas 
no ta cana corecto, a acerca 
Contraloria General pa mira 
con nan por brinda Parla- 
mento e ayudo pa haci cierto 
investigacionnan fmanciero 
entre otro, como tambe pa 
brinda e parlamentarionan e 
ayudo pa por haya cierto con- 
testanan cu nan lo desea di sa 
for di Lotto pa Deporte. 

E reunion tabata uno hopi 
informativo, pero no a yega 
ainda unda ta desea di yega, 


tin ainda cierto huiswek pa 
haci pa despues por fmalisa y 
sa exactamente kico precisa- 
mente kier delinea pa Con- 
traloria General por saca afo 
pa haci y trece bon resultado 
bek pa e Parlamentarionan. 

Alan Howell ta bisa den tono 
preocupante cu deporte prac- 
ticamente ta secuestra, tin 
diferente facilidadnan cu no 
por haya placa pa drecha cier- 
to canchanan y pistanan, por 
ehempel bike cross, tambe 
Parke Curason na Jaburib- 
ari mester di atencion, entre 
otro. Pero lamentablemente 
no tin comunicacion entre 
Minister di Deporte y Lotto 
pa Deporte y esunnan cu ta 
sali perhudica ta nos depor- 
tistanan. “Nos di Parlamento 
ta kere fielmente cu mester 
bin un solucion y como e 


organo di mas halto di Pais tambe”. 
Aruba nos lo trece solucion 


y- 

Invitacion fiesta di la Birgen di Lourdes 


ORANJESTAD - Pastoornan Rey y Raffy di 
Parokia Sta. Theresita di Niño Hesus, hunto 
cu Comision Grot di Lourdes Aruba, ta in- 
vita pueblo di Aruba en general pa asisti na 
e fiesta di La Birgen di Lourdes, dialuna 11 di 
februari proximo. 

E dia ey nos ta celebra e di 161 aniversario di e 
aparicion di La Birgen di Lourdes na Bernadetta. 
Alabes, e Grot di Lourdes Aruba lo ta celebrando 
su 60 aña di existencia. Lo tin un procesion cu lo 
sali for di cura di pisa pa 5:30pm, direccion pa Grot 
di Lourdes. Pa 6:30pm lo sigui cu un Santo Sacrifi- 
cio di Misa concelebra. 


Na e Santa Misa aki tur enfermo presente por rici- 
bi e Sacramento di Enfermo. 

Nobena na honor di La Birgen di Lourdes a cum- 
insa caba, y lo continua den luna di februari riba e 
siguiente fechanan: 

Diabierna dia 8 6.15pm Misa Sta. 

Theresita 

Diasabra dia 9 6.15pm 

Kapel Emmanuel 

Diadomingo dia 10 5:45pm 

Misa Sta. Theresita 



Invitacion pa oracion cu Voice of Jesus 


ORANJESTAD - Grupo di oracion the Voice 
of Jesus ta invita henter pueblo di Aruba pa 
diasabra awor, dia 9 di februari proximo, na 
Koyari pa 8or di anochi. 

Nos lo bay tin e Sto. Rosario, Bijbel y oracionnan 
y cantonan. Pa e diasabra aki, Vidente Valerie lo ta 
presente, y e lo bay papia tocante di un topico hopi 
importante mes. 


Tur diasabra tin bon topiconan y hopi interesante 
pa boso bida. P’esey un invitacion ta bay pa un y 
tur pa asisti sin falta na e anochi di oracion hopi 
importante aki. 

Tambe nos tin oracion mañan, diabierna dia 8 feb- 
ruari, na modansa 11-a pa 8or di anochi. Tur hende 
ta cordialmente invita pa asisti. Bini uno, bini tur. 


Pelicula di bida di San Huan Bosco 


ORANJSTAD - En conexion cu celebracion 
di 100 aña di consagracion di Misa Pro-Cat- 
edral San Francisco di Asis, nos ta haci un 
invitacion special na tur parokiano, scolnan 
Catolico y pueblo di Aruba general pa bin 
disfruta den Hofi di Mama Maria un pelicula 
basa riba bida di San Huan Bosco. 

Titulo di e pelicula: San Huan Bosco 

Esaki ta bay tuma luga awe, diabierna 8 di februari, 

8:00pm den hofi di Mama Maria pa nort di nos 

Pro-Catedral. 

San Huan Bosco, un Sacerdote, maestro y amigo 
di nos hobennan. 

San Huan Bosco ta e fundado di San Francisco di 
Sales y e congregacion di yiunan di nos Maria Aux- 
iliadora, dedica na enseñanza y hobennan pober. 

Actualmente e orden Salesiano tin 17.000 centro 
na 105 pais, cu 

1300 scol y 300 Parokia. E comunidad femenino 
tin 16.000 centro 



den 75 pais. San Huan Bosco a dedica su bida na 
pobernan. 

Haci bon, mientras bo tin e tempo pa haci. 
Pastoor Stanislaw ta invita rumannan pa bin pasa 
un anochi 

ameno hunto manera un gran famia. 


AD PATRES 


f u n e r a I h o fli f 


Tapnrikipáp)mmlo 


Van Refisselaeretraat 2 
Tel. 584-2299 - 7372299 
Famifv owiied and eberated 
Sinoe' 1997 


Se or ta mi wardador, 
mi n [Mn falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 
fayecimento di: 



Hilaria de Cuba 

CariDosamente jama QTanta LillyCi CLillyOof CLiliap 
*18-02-1646 ED4-02-2019 

Na nomber di su: 

Compañe: Michael “Chelito” de Kort 

Rumannan: 

Helena & David Odor - de Cuba y yiunan 

Felipe “Buchi’ de Cuba & Filomena Wouters y yiunan 

Vda. Patricia Henriquez y yiunan 

Grace de Cuba 

Pedro “Shon Pe” de Cuba 

Edita de Cuba y yiunan 

f Robert “Roy” de Cuba y yiunan 

Stanley de Cuba y yiunan 

f Dennis de Cuba y yiunan 

Eileen de Cuba & Shonme Pedro y yiunan 

Danella de Cuba y yiunan 

Darline de Cuba 

Manera nieto(a)nan: Anna-Patricia, Jayrick, 

Jhondrick & Jaythan 

Madrina: Vda. Carmen Croes - de Cuba 
Ihanan: Mignon Thijsen, Damira Odor, Jonathan 
Henriquez & Michella de Cuba 
Sobrino(a)nan mas Serca: 

Samara Winterdal-Odor, David Odor, Rigoberto 
Henriquez, Derrick Henriquez, Damira Odor, 

Jonathan Henriquez, Gislaine Lampe-de Cuba, 

Gilliany de Cuba, Michella de Cuba, Chido Ras, 

Ferdinand Diaz, Serrenne Christiaans, Mignon 
Thijsen, Rochelle Salie, Mariska Pereira 
Cuñanan: f Ceferina & f Mario Ras y Famia 
Gertruida “Etty” & Poly Geerman y Famia 
Rosa “Yoyo” & Acquilino Koolman y Famia 
f Olga & Chinto Diaz y Famia 
Margo & Doy v/d Linden y Famia 
Chichi & Shon Lan Schwengle y Famia 
f Glenda de Kort 

Rita & Donny Christiaans y Famia 
Marcia & John Koolman y Famia 
Jane & Emiliano v/d Linden y Famia 

Sobrino(a)nan, Sobre sobrino(a)nan, primo(a)nan, 
amigo(a)nan, ex collega nan di Gandelman Jewelers 
(Hyatt Regency) y demas famia nan: de Cuba, de Kort, 
van der Linden, Odor, Henriquez, Pedro, Winterdal, 

Tromp, Werleman, Thijsen, Schwengle, Croes, Bisslick, 
Kock, Paskel, Lampe, Rasmijn, Martinus, Ras, Koolman, 
Geerman, Diaz, Christiaans, Dirksz, Loopstok y demas 
famia. 

Si en caso den nos tristeza nos por a lubida algun 
persona of famia, nos ta pidi nos mas sincero disculpa. 

Acto di entiero ta tuma lugar Diasabra 09 Februari 
2019 pa 4or di atardi na Misa Sagrado Curason na 
Savaneta y despues saliendo pa Santana Catolico na 
Savaneta. Tanta Lilly lo ta reposa for di lor di atardi na 
Misa. 

Adres pa condolencia: Ad Patres Funeral Home 

Diabierna 08 Februari 2019 for 

di 7:00 pm pa 9:00 pm 

HflOBITUARIO 





“Bou di alanan di Dios mi ta sigur” 
Abo ku ta biba bou di amparo di Altisimo, 
ta hospedá den sombra di Dios 
Omnipotente, bisa Señor: 

“Mi refugio, mi forti, mi Dios, den kende 
mi ta pone mi konfiansa” 

Salmo 91:1-2 


Cu dolor na nos curason pero conforme cu 
boluntad di Señor, nos ta anuncia 
fayecimento di : 



Elton Divon Elvion 
Gomez 

Mihor conoci como ‘Tonchi’ 
*17-02-1999 - f31-01-2019 

Acto di entiero lo wordo anuncia despues 





Senor ta mi wardador, mim tin falta di nada; 
Den cunucu di yerba verde E ta pone mi sosega. 
E ta hiba mi na awa tranquil, pa mi bolbe haya 
forsa. 

Salmo 23: 1,2,3 

Cu inmenso tristesa den nos curason pero 
agradecido pa tur loke nos a comparti cune, nos 
ta anuncia fayecimento di: 



Ignacio Isidor Tromp 

*01-02-1942 - CD6-02-2019 


Acto di entiero lo wordo anuncia despues. 





Señorta mi wardador, mi’n tin falta di nada; 
Den cunucu di yerba verde E ta pone mi sosega. 
E ta hiba mi na awa tranquil, pa mi bolbe haya 
forsa. 

Salmo 23: 1,2, 3 



ora 




"Dios ta amor... y amor ta Dios, 
maske mi no ta na e mundo aki, tur dia 
lo mi ta banda 

di boso Curazon, mi por steuns di loke 
Señor ta hasi" 


Cu inmenso tristesa den nos curason pero 
agradecido pa tur loke nos a comparti cune, nos 
ta anuncia despues di un lucha contra su 
enfermedad, fayecimento di: 



Valentin Girigori 

Mihor conoci como: “Vale" 

*14-02-1959 - f30-01 -201 9 

Na nomber di su: 

Mayornan: tFederico y Anna Maria 

Girigori-Rivero 

Esposa: Jean Girigori-Loopstok 

Yiunan di criansa: Jose 

Gregory y Marisela 
Kimberly y Gillian 
Samir 
Haniel 

Nietonan: Gaykeon, Geayveon, Gay-zion 

Rumannan: Filomena y esposo Cicilia Kelly y famia 
Sabina Ras y famia 

Adriana y esposo Rudolf Hieroms y famia 
Nilda y esposo Dayron Ortiz y famia 
Tanta y omonan: tJose Rivero 
tRosa Rivero 
tTony Rivbero 
tMaria (Bibi) Rivero 
tMaroucha Kock y Macario Kock 
Buchi rivero y Margarita Rivero 
Benita Davelaar 

Ihanan: 

Arnold (Nolly) Martinus, Angelo Kelly, Carolina Ras, 
Mishelon Hieroms 

Swa y cuñanan: tMirna Dix-Loopstok y Hans Dix 
Simon Loopstok y famia 
Rudy y Nubia Loopstok y famia 
Greta Loopstok y famia 
Roland y Jolanda Loopstok y famia 
Vera Croes y famia 
Marieta y Mario Dirksz y famia 
Eda y Versi Vrolijk y famia 
Hector y Vivian Loopstok y famia 
Sonia y Hairo Faro 
tVirginia y Eloy Geerman y famia 
Angeline y Angelo Semerel y famia 
Maybeline Boekhoudt y Dominico 
Everon y famia 

Amigo(a)nan di cas: Chimina y Chico, Marcell, Julio, 
Natasha, Barranquillq, Frans, Juan, Ramiro, Neelis, 
Papito, Randolph Roch, Frenk Loopstok, Famia Brieva, 
Mack Paalman 

Sobrino(a)nan, primo(a)nan na Aruba, Curacao, USA, 
Hulanda, comper y compernan, tur su amigo(a)nan, su 
excoleganan di Mourik, Star Motor y Mota y Giel 

Demas famia: Girigori, Loopstok, Rivero, Kelly, Ras, 
Hieroms, Ortiz, Loefstok, Flanegin, Tromp, Maria, 
Henriquez, martinus, Davelaar, Echobardo, Brieva, 
Castaler, Croes, Dirksz, Semerel, Boekhoudt, Vrolijk, 
Everon, Faro, Geerman, Paula 

Acto di condolencia y entiero ta tuma lugar diabierna 
8 di februari 2019 di 9’or pa 1 l’or di mainta na misa 
Birgen di Fatima na Dakota despues saliendo pa 
Santana centraal na Sabana Basora. 

Enbez di flor of krans, un donación pa Edmund Harms lo 
ta altamente aprecia. 

Si den nos tristesa nos por a lubida un nomber di famia 
of amistad, nos ta pidi nos disculpa. 


A bai laga nos cu hopi fe den senjor: 



Sra. Adelita Geerman 

mihor conoci como AidaS 

*06-08-1954 - 002-02-2019 

Na nomber di su 

Esposo: Roberto Paesch 

Yiunan stima: 

Roselyn y Nelson Flanegin 
Robert Paesch 

Esnan cu mas ela stima den su bida 
Nietonan: Rosenelly Brandon y Alyona 

Rumannan: Robby Geerman y famia 

Tuyo Geerman y famia 
Dina Geerman y Famia 
Marcia y Payo Thielman y famia 
Rina Stamper y famia 
Nita Stamper y famia 
Reinita Stamper y famia 
Benito Stamper y famia 
Dolfi Stamper y famia 
□Goli Stamper 

Maria y Mirto Maduro y famia 
□Franklin Croes y famia 
Shirley y Alvin Leest y famia 
Mirna y Alex Castillo y famia 
Efrem y Zenia Croes y famia 

Tantanan: Mena y Rufo Angela y famia 

Juanita Boekhoudt y famia 

Sobrino y subrinanan cu semper ela 
stima 

Prima y primonan 
Manera yiu: 

Anabella y Jerehm Campbell y famia 
Janine y Danilo Croes y famia 

Bon amigo di cas:Ralph Croes 

Tur su amigo y amiganan cu semper 

tabata cu ne. 

Sra Irma cu a compañe pa Colombia 
Demas famia: Geerman, Boekhoudt, 
Paesch, Flanegin, Stamper, Thielman, Kelly, 
Croes, Maduro, Castillo, Leest, Arends, 
Campbell, Tromp, Willems, Alberts, Roos, 
Thiel, Semerel, Semeleer, Solognier, Weller, 
Angela, Fingal. 

Y tur su amigo y famianan na Aruba. 
Boneiro. Corsou. Hulanda. Merca. Spanja. 
Venezuela. 

Ta invita pa acto di entiero cual lo tuma 
lugar diahuebs 7 di februari 2019 di la>r 
pa 40>r di atardi na Misa Sta Filomena na 
Paradera. Despues lo sali pa Santana 
Catolico na Paradera. 

Enbes di ñor of krans lo tin un box 
disponibel pa donacion pa stichting 
Koningin Wilhelmina Fonds 

Disculpa nos si den nos tristesa nos por a 
lubida di menciona algun famia of conocir. 

Aries 


No trece den presente algo ya supera di 
pasado. Bo ta den medio di un etapa cu 
demanda di bo bon huicio na ora di tuma 
un decision riba tur e indole sentimental. 
Numbernan pa awe: 15, 25, 39 y 43 



Dicidi y ricibi un sorpresa sentimental 
hopi grato. Dicidi y acepta e invitacionnan 
cu bo ta ricibi aunke nan ta mustra bo des- 
cabeya. Numbernan pa awe: 17, 24, 35 y 
44. 


Un relacion den peliger fortalece cu bo 
presencia. Ta yegando dianan di reconcili- 
acion e intensidad den bo bida amoroso cu 
hopi movemento y sorpresa den bo intim- 
idad sexual. Numbernan pa awe: 17, 24, 

Geminis 35y44 


E amor ta gira den bo medio, gara duro 
na dje y no laga bay! Ta acerca un persona 
cu ta bale la pena conoce. Numbernan pa 
awe: 7, 14, 25 y 34. 




Cancer 


No tira bo mes na nada cu tin hopi riesgo y 
peliger. No lubida di pone un toke di reno- 
bacion na bo encuentronan sentimental. 
Numbernan pa awe: 9, 11, 22 y 36. 



Leo 


E persona ey cu ta cerca di bo ta inkieto 
si e nota bo indiferente. Si bo no mustra 
interes den bo asuntonan y bo ta kita di 
bo inkietud lo bo ta tirando afo un bunita 
relacion. Numbernan di pa awe: 8, 10, 12 
y 26. 



lfirg 



Loke bo bisa lo soluciona un problema di 
forma admirabel. Ta sosode algo cu por 
haci bo inkieto cu ta surgi di calor di un 
mal interpretacion reciente. Numbernan 
pa awe: 11, 20, 32 y 36. 


Libra 


A yega e tempo pa pone tur bo recurso 
interno funciona. Cu un poco di pasenshi 
bo lo logra conkista e curason cu tanto bo 
ta teme di perde. Numbernan pa awe: 11, 
17, 35 y 46. 



Scorpio 


Hende nobo den bo panorama amoroso 
ta cambia bo realidad. Corda semper cu 
cada persona ta wak e realidad desde su 
optica. Numbernan pa awe: 2, 11, 27 y 
31. 


Controla bo lenga, Capricornio, pues 
debi na e transito di Mercurio bo sa di ta 
imprudente. Lo bo ta den control mien- 
tras bo no bisa algo inhusto. Numbernan 
pa awe: 8, 10, 17 y 21. 




Caj ricornio 



Ta bo ciclo di cumpleaños y como tal bo 
mester wak e, bibando den e presente, 
na cada instante. Nada di acusa ni papia 
di pasado y bo por consolida bo relacion 
si acaso tabata tin dificultad entre ambos. 
Aquario Numbernan pa awe: 9, 13, 19 y 26. 

Un cambio positivo ta sosodiendo den 
bo manera di mira realidad. Midi bo pa- 
labranan, pensa prome cu e bo complica 
den un argumento irelevante. Number- 
nan pa awe: 6, 12, 41 y 53. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 


San Nicolas 


IMSAN 
24 ora 


Botica na warda 


Oranjestad: 

Trupial Tel. 583 8560 


San Nicolas: 

Centro Medico Tel. 584 5794 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule february 2019 


ARR 


DEPT 


BERTH 


SUN 


03 




MON 

04 



TUE 


05 




WED 


06 



FREEWINDS - DEPT. 


THU 


07 



FRI 


08 


23.15 


BRITANNIA 


08.00 


18.00 


B 

CELEBRITY SILHOUETTE 


10.00 


23.59 


I 

JEWEL OF THE SEAS 


08.00 


23.00 


C 





CARIBBEAN PRINCESS 


08.00 


22.00 


I 

FREEDOM OF THE SEAS 


07.00 


23.00 


c 

MONARCH 


08.00 


15.30 


B 

FREEWINDS 


06.00 




E 





CARNIVAL CONQUEST 


08.00 


16.00 


C 





MS RIVIERA 


10.00 


23.00 


C 

KONINGSDAM 


08.00 


23.00 


B 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 02/06/2019 

CENTRALE BaNK VAN AftUliA 


1 

Curnency 

. ! 

Buying from Public 

, i 

Buying from Public 

Selling to Puhiic 

ANG 

98.00 

100,00 

100.20 

ANGl’ 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

177.79 

178.51 

179.31 

GBP 

2.24 

2.29 

2,35 

JPY 

160.84 

162,30 

163.94 

EUR 

200.96 

202,80 

204,84 

DKK 

26.18 

26.90 

27 70 

NOK 

19.90 

20.62 

21.42 

SEK 

18.42 

19.14 

19,94 

| For amounts up to Afl. 100,000 

Pronostico 
di Tempo 

Tempo: 

Parcialmente nubia cu 
chens pa un awasero pasa- 
hero. 



Temperatura maximo 31 grado Celsius temperatura 
minimo 25 grado Celsius. 

Bahada di solo : 6:43pm subida di solo : 7:04am. 


Biento: 

Modera te basta fuerte for di generalmente direccion 
oost; forsa 4 te 5 (20 te 39 km/ora, 11 te 21 nudo). den 
dia fuerte te posiblemente duro den rafaga; forsa 6 te 7 
(40 to 61 km/hr, 22 to 33 nudo). 

Situacion general di tempo: 

humedad den nivelnan mas abou di atmosfera por bira 
net suficiente pa induci un awasero pasahero den or- 
anan di marduga y mainta trempan. Sobra di dia tempo 
lo keda generalmente seco. 


Condicion di lama: 

olanan di lama lo ta for di direccion oost cu haltura di 3 
te localmente 5 pia cu e olanan di mas halto na costanan 
oost te noordwest di e isla. 

Oficina di Post Aruba na Sta. Cruz ta muda 



SANTA CRUZ - Diabi- 
erna 8 di februari lo ta e 
ultimo dia cu Post Aruba 
lo brinda su servicionan 
na su oficina actual situa 


na Sta. Cruz 54-c. 

Motibo pa esaki ta cu lo muda 
e oficina di Post di Santa Cruz 
pa un localidad nobo, cual lo 


ta situa na e di dos piso di e 
MFA na Sta. Cruz. Pronto lo 
anuncia e fecha di apertura di 
e localidad nobo aki. 

E orario di e oficina nobo lo 
ta di dialuna pa diabierna di 
7:30am te cu 12:00pm y di 
l:00pm te cu 4:15pm. 

E oficina aki lo sigui brin- 
da tur e servicionan postal 
manera custumbra, manda 
carta y paki, postwissel (man- 
da y ricibi placa), cumpra 
stampia, etc. 

Pa mas informacion tocante 
e servicionan di Post Aruba, 
check nan pagina Web www. 
postaruba.com of “like” nan 
paginanan riba Facebook Post 
Aruba NVy Aruba Stamps. 


40 aña di parada di Carnaval di Colegio 
Laura Wernet-Paskel 



SANTA CRUZ - Diabi- 
erna 22 di Februari 2019, 
muchanan di Colegio 
Laura Wernet-Paskel na 
Kadushi Largo pa di su 40 
aña ta celebra nan Carna- 
val cu un parada conhunt- 
amente cu participan- 
tenan di varios scolnan di 
bario di Santa Cruz. 


E aña aki e parada lo sali 
5’30or di atardi for di par- 
keerplaats di Colegio Laura 
Wernet Paskel. E parada ta 
bira na e crusada di Sero 
Compa y Kadushi Largo bay 
pariba direccion Angochi y 
ta lora despues pa termina e 
parada riba e veld di Sport- 


boys Club. 

Tur aña muchanan di dife- 
rente scolnan di cuido, pre- 
paratorio y scolnan basico 
ta participa na nos parada di 
Carnaval. 

E aña aki e siguiente scolnan 
lo participa na e parada. Nan 
ta Curason Contento Speel- 
school, Dupi Dupi speel- 
school, scolnan basico Maria 
School y Colegio San Hose. 
Nos ta gradici e scolnan di 
awor caba cu tur aña ta yuda 
engrandece nos parada. 

Colegio Laura Wernet-Paskel 
tin como tema e aña aki ’40 
Years Celebration of Colors. 

Un y tur ta keda cordial- 
mente invita pa bin apoya nos 
muchanan y alabes presencia 
e grandioso parada di nos 
muchanan di Santa Cruz. 

Imagen di abuso infantil scondi den blockchain di cryptomoneda 



(BBC UK) - Imagennan 
di abuso sexual di mucho 
a wordo haya, scondi den e 
sistema dunando poder na 
un cryptomoneda conoci. 

Un hende a añadi e imagen- 
nan ilegal na e ‘core ledger’ di 
Bitcoin Satoshi Vision, uzan- 
do un procesador di pago. 

E ‘ledger’ aki, conoci como 
blockchain, ta un record di 
transaccion di cryptomoneda, 


comparti entre usuarionan di 
e plataforma. 

Expertonan a adverti cu abu- 
so di tecnologia di blockchain 
ta un problema creciente. 

Con el a sucede? 

E blockchain ta central na e 
forma cu cryptomonedanan, 
manera Bitcoin, ta traha, y 
den teoria ta stop hende di 
haci transaccionnan falso 
of manipula e estado di nan 
cuenta. 


Un componente clave di e 
blockchain ta cu informacion 
añadi no por wordo cambia 
sin haci un esfuerso consid- 
erabel. 

Januari ultimo, e cantidad di 
data cu por a wordo agrega 
na e BSV blockchain a wor- 
do hisa considerablemente. 
Prome cu esey, hende por a 
agrega unicamente pida cor- 
tico di text of link di internet 
na e blockchain. Pero awo, ta 
posibel pa añadi imagennan 
completo y formatonan codi- 
fica. 

E sistema di pago, Money 
Button, a bisa cu su servicio 
a wordo uza pa post imagen- 
nan ilegal riba e blockchain 
di BSV na cuminsamento 
di februari. Ley Britanico ta 
stipula cu e simpel posesion 
di imagennan indecente di 


mucha ta un ofensa, y cual- 
kier distribucion di e material 
aki por conduci na sentencia 
di prizon. 

Jimmy Nguyen, fundado di 
e compania di crypto-cash 
nCain, cu ta supervisa e 
moneda di BSV, a bisa cu nan 
tin ‘cero tolerancia’ pa uzo 
ilegal di e sistema. 

“E blockchain Bitcoin SV no 
ta pa actividad criminal, y si 
bo uz’e pa esaki, bo lo laga 
evidencia digital cu no por 
wordo elimina”, el a bisa. 

Facil Acceso 

E imagennan di abuso hinca 
den e blockchain di BSV a 
wordo mira ora nan a aparece 
riba Bitcoinfiles.org. E web- 
site ta permiti hende browse 
un lista di mensahe y otro 
contenido añadi na e block- 
chain. 


E hallazgo di e imagennan 
a pone polis investiga. Bit- 
coinfiles.org a cera e servicio 
desde e hallazgo. Ademas, 
Money Button a prohibi ac- 
ceso na e usuario cu a upload 
e material, como tambe pone 
un sistema di filter pa yuda 
spot ora hende ta purba up- 
load contenido similar. 

Eric Erstu, kende ta maneha 
e website Cryptograffitti, cu 
ta permiti hende lesa men- 
sahenan graba den e block- 
chain di Bitcoin, a bisa: “No 
tin nada cu lo por a preveni 
esaki di sucede den otro 
blockchain. Ta tuma un cui- 
dado special pa busca y haya 
contenido ilegal di cualkier 
blockchain, como cu no ta un 
proceso trivial.” E1 a agrega 
cu, ya cu tur locual ta poni 
riba e blockchain no por 
wordo cambia, haya e crimi- 
nalnan no ta dificil. 


NASA, SpaceX lo test prome astronauta den capsula na maart proximo 


CAPE CANAVERAL, Fla. 
(AP) — NASA y SpaceX 
a pone como meta pa de- 
but nan prome capsula di 
tripulacion comercial den 
maart proximo. 

No lo tin ningun persona a 
bordo pa e vuelo inaugural di 
e Dragon pa e Stacion Espa- 
cial Internacional. 

Oficialnan ayera a pone dia 2 
di maart proximo como e fe- 
cha di lansamento. Si tur cos 
bay bon cu e vuelo di dem- 
ostracion, dos astronauta di 
NASA lo bula un vuelo di 
test denjuli. 


Esaki lo bira e prome lansam- 
ento di astronautanan Meri- 
cano den orbita, desde tera 
Mericano, desde cu e pro- 
grama di shuttle di NASA a 
caba na 2011. 

Boeing ta mirando pa lansa 
su prome capsula Starliner, 
sin tripulacion, na april prox- 
imo. E prome buelo Starliner 
cu astronauta lo tuma luga na 
augustus of mas despues. 

E programa di tripulacion 
comercial di NASA a wordo 
posponi varios biaha durante 
añanan, forsando un depen- 
dencia largo y costoso riba 
racketnan Ruso. 



‘Loophole’ den ATM ta permiti programador retira $1 miyon cash 



(The Verge) - Ta zona 
manera algo di pelicula: 
un programador di banco 
disatisfecho ta descubri e 
schema pa haci un ATM 
duna placa por nada. 

Pero aparentemente, e storia 
aki ta berdad. E South China 
Morning Post y e Daily Eco- 
nomic News di China ta re- 
porta cu Qin Qisheng, di 43 
aña di edad, a logra lanta mas 
cu 7 miyon yuan (mas di $1 
miyon) for di ATMs di su 
doño di trabou, Huaxia Bank 
- mediante explotacion di un 
‘loophole’ ridiculo. 

Segun e reportenan, e sistema 
di e banco no a documenta e 
retironan haci rond di mey 
anochi - efectivamente du- 


nando placa sin kita e total for 
di e cuenta di e usuario. Nor- 
malmente, esey lo duna un 
advertencia cu e transaccion 
a faya, pero supuestamente 
Qisheng a hinca script den e 
sistema pa suprimi e alerta ey. 
Qisheng a cuminsa lanta 
placa na november 2016, 
pero tabata te januari 2018, 
como 1,358 retiro despues, 
cu e banco a ripara cu e codi- 
go malo tabata den su sistema 
a hib’e na autoridadnan. 

E banco kier a retira su 
denuncia 

Posiblemente e parti mas 
sorprendente di e storia aki: 
e banco no tabata kier a ni 
entrega denuncia ora Qish- 
eng a duna e placa bek. Por ta 
pa miedo di publicidad malo 


(aparentemente e ‘loophole’ 
a wordo cera caba), supues- 
tamente Huaxia Bank a pidi 
polis pa cera e caso - acep- 
tando splicacion di Qisheng, 
cu e tabata unicamente test e 
siguridad di e banco y tabata 
warda e placa pa e banco rec- 
lama esaki. Manera cos nor- 
mal. 

E corte a nenga, sinembar- 
go, y awo Qisheng ta en- 
frentando 10 aña y mey di 
prizon despues di a perde 
su apelacion. Nan no a kere 
e argumento, considerando 
cu Qisheng a move e placa 
for di e cuenta di e banco na 
su cuenta personal, y tambe 
a inverti algo di e placa den 
bolsa di balor. 




















B NPW 


L0CAL| A31 


DIAHUEBS 7 FEBRUARI 2019 


Aruba ta keda un destinacion atractivo y cu potencial pa sigui crece 


ORANJESTAD - Reci- 
entemente den un rap- 
port di Banco Central 
Aruba caminda lo a wor- 
do treci dilanti cu Aruba 
como destinacion a mad- 
ura. Aki ta unda minister 
Dangui Oduber ta opina 
cu Aruba ta keda un des- 
tinacion atractivo y cu tur 
potencial pa sigui crece y 
desaroya. 

Den comparacion cu aña 
2017 cantidad di stayover a 
crece, REV PAR a aumenta 
cu double digits 10.3%, can- 
tidad di turista crucero a yega 
un record di 815.000 turista 
den aña 2018. E REV PAR a 
cera aña 2018 den compara- 
cion cu aña 2017 na $227. 
Banda di esaki e averahe dai- 
ly rate a aumenta cu double 
digits tambe y a aumenta cu 
11.3% ($268) den compara- 
cion cu aña 2017. Loke ta mas 
importante den tur e exito di 
Turismo den aña 2018 tawata 
e hecho cu e tourism receipt 
cu ta e cantidad di placa cu 
e turista ta gasta y laga atras 
den nos economia tambe a 
aumenta cu double digits den 
comparacion cu aña 2017. E 
mandatario ta señala cu di ta 
hopi satisfecho cu tur e resul- 
tadonan aki y ta duna muestra 
cu Aruba ta leu di ta madura. 

E mandatario ta bisa na mo- 
mento cu ta wordo indica 
cu nos Turismo a madura ta 
pasobra no ta premira crece- 
mento mas. Si esaki ta e caso 
e ora tur indicador lo mes- 
ter indica esaki y cu no lo 
premira mas desaroyo y mas 
bien ta premira stagnacion 
cual no ta e caso na e mo- 
mentonan aki. Na e momen- 
tonan aki gobierno hunto cu 
AAA N.V a anuncia caba e 
Proyecto Gateway 2030 cu 



ta e proyecto di ampliacion 
y renobacion di nos aero- 
puerto. Si nos destinacion 
a madura obviamente no lo 
a scoge pa bay inverti $275 
miyon den un proyecto cu ta 
asina importante pa econo- 
mia y desaroyo di nos pais. 
Nos ta inverti paso nos ta 
proyecta cu lo tin crecemento 
den cantidad di bishitante pa 
e proximo añanan. Si nos kier 
brinda e servicio y experien- 
cia cu nos ta desea di brinda 
nan nos turistanan nos mes- 
ter inverti den e proyecto aki. 

E enfoke di e maneho di Tur- 
ismo ta dirigi riba explora y 
busca mercadonan nobo pa 
asina diversifica den e tur- 
istanan cu ta bin nos pais. 


Nos mester busca turistanan 
nobo di generacionnan cu 
no a bishita Aruba ainda. Ta 
p’esey a anuncia december 
2018 vuelonan directo for di 
Dallas y Chicago. 

Ta mas cu logico cu ora tin 
crecemento proyecta pa e 
siguiente añanan ta scoge 
e caminda pa sigui inverti. 
Ningun momento por pa- 
pia di un stagnacion den nos 
Turismo. A1 contrario aña 
2018 a demostra di ta un di e 
miho añanan den historia di 
nos pais. Tur indicador a de- 
mostra esaki. 


Ningun di indicadornan di 
Turismo no ta indica cu nos 


a yega e fase di consolidacion. 
Na momento cu bo yega e 
fase aki ningun indicador no 
lo demostra un crecemento, 
cual den nos Turismo esey 
no ta e caso! Tur indicador a 
crece y aumenta! 

Ta hopi importante tambe pa 
informa comunidad cu pa a e 
aña aki tambe a anuncia caba 
e proyecto di masterplan Port 
City Aruba cu ta bira un de- 
saroyo unico caminda sector 
priva lo bay inverti mas cu 
$500 di dollar. Ningun inver- 
sionista no lo inverti den un 
pais cu no ta premira desar- 
oyo y crecemento. 

Pa aña 2019 ya caba tin un au- 
mento di cantidad di asiento 


proyecta pa Aruba cu ta duna 
indicacion cu tin crecemento 
conforme e maneho y vision 
di minister di Turismo. Tin 
vuelonan nobo for di mer- 
cadonan nobo manera Dal- 
las y Chicago. Tur esaki den 
cuadro di diversificacion. Tin 
varios proyecto tambe cu lo 
mester cuminsa e aña aki cu 
sigur lo contribui na e crece- 
mento economico. 

Ta mas cu logico cu como 
minister nos ta tene den con- 
sideracion tur e rapportnan 
cu ta wordo publica pa asina 
tuma e decisionnan corecto 
na biniestar di nos Turismo 
cu ta e backbone di nos eco- 
nomia. 

Gardenia Kock: 

“Si e persona ta responsabel di loke haci na su bida, 
acepta e desafio y busca un guia” 




Kock a splica cu terapia di 
hipnosis ta trata di relaha un 
hende na profundidad, pero 
el a comenta cu e ta duna e 
guianan pa e persona mes por 
haci’e, asina e persona lo pri- 
minti pa laga los y relaha y te 
yega na un cierto estado cu e 
persona mes a haya e causa di 
su problema; e ora ey e per- 
sona por haya su lesnan y laga 
los di sentimento y custum- 
ber. 


E persona mester scucha y 
cambia con ta pensa, sinti of 
actua, di eynan mes ta mani- 
festa un malesa, manera Kock 
a bisa: “Tin biaha cu hende 
ta bay dokter pa haya un re- 
medi, pero esey no ta yuda”. 


Kock a duna di conoce cu na 
Aruba tin hopi hende cu ta 
asisti pa terapia di hipnosis pa 
adiccion di control, tur hen- 
de kier controla tur cos, pero 
nan no tin control ni riba nan 
mes. 


ORANJESTAD - Psicolo- 
gia ta e ciencia cu ta studia 
e conducta humano, como 
tambe e procesonan men- 
tal y en general, tur loke ta 
relaciona cu experiencia 
humano. E ta explora e 
conceptonan manera per- 
cepcion, motivacion, per- 
sonalidad y inteligencia, e 
relacionnan entre persona 
y ademas di ta un carera 
academico, tambe ta un 
profesion. 

Recientemente Bon Dia Aru- 
ba a haci un entrevista cu sra. 
Gardenia c Gadi’ Kock, kende 
ta trahado social y tin Master 
Degree como psicologo spir- 
itual, studia na Universidad 
di Santa Monica na Merca. 
Tambe el a traha na conseho 
di tutela di Colegio Arubano 
y Fundacion Pa Maneho di 
Adiccion di Aruba (FMAA). 
Kock splica cu actualmente 
el a crea su mesun negoshi, 
c The Wisdom Coach’, un 
servicio cu cual e ta ofrece 
su conocemento y sosten, cu 
sesionnan di Coaching Spiri- 
tual, mehoramento di au- 
toestima, maneho di rabia, y 
terapia di hipnosis, cu lo por 
yuda e persona eleva su nivel 
di consenshi, mehora su cali- 
dad di bida y asina por tin un 
influencia positivo riba e per- 
sonanan rond dje. 


Kock a expresa cu den bida 
diario, hende ta ripara cu 
cierto comunicacion, rela- 
cion of desafionan ta aparece 
den bida. of tambe tin biaha 
cu lo por reaparece, tin biaha 
cu hende ta bira cu e rol di 
victima of culpa otro, e punto 
ta con e persona por maneha 
e situacion di un manera 
diferente. 

Di mesun manera el a bisa 
cu den e curso cu e ta duna, 
e persona ta haya herment- 
nan di comunicacion y cierto 
leynan spiritual, pa ora e per- 
sona para keto den su mes y 
tuma bek su poder. Durante 
e tayernan cu Kock ta duna 
teoria y e personanan ta haya 
e momento pa nan mes expe- 
riencia y practica, manera el a 
bisa, 4 e mente ta dura casi 3 
siman pa cambia un patron- 
chi’. Door di esey e tayernan 
tin un duracion di nuebe si- 
man. 

Mehoramento di autoestima 
tambe ta un di e topiconan 
cu Kock ta ofrece pa yuda e 
hendenan cu tin problema cu 
esey. Autoestima ta e forma 
con e persona ta sinti y ta ba- 
lora su mes, 'hopi hende kier 
pa otro hende reconoce nan, 
stima nan, aprecia nan, pero 
nan no ta haci’e pa nan mes’, 


E desafionan cu ock a wak 
den su tempo ora e tabata 
traha, el a bisa cu el a wak con 
e muchanan tabata neglisha, 
y ora nan a bira grandi, nan 
a wordo maltrata. E perso- 
nanan aki tin e tendencia di 
ripiti e mesun patronchi di 
nan mayornan, esey ta falta 
di autoestima. No tur ora e 
mayornan ta consciente cu 
nan ta parti di e desafionan, 
e forma cu nan ta aproach e 
mucha ta parti di e desafio. 

“Tur persona ta responsabel 
pa loke ta haci den su bida, 
pero door di acepta respon- 
sabilidad of desafio, si ta nec- 
esario busca un guia pa yuda 
bo mes y pa contribui pa subi 
e nivel di consciencia mun- 
dial” Kock fmalisa. 


m. 

fionan den su bida, cu ta ubi- 
ca den su curpa, y ta haci cu 
e persona lo por bira malo. E 
trabou cu coaching spiritual 
ta haci, ta cu e ta duna un guia 
pa e personanan, pa nan yega 
na mesun sabiduria y kico ta 
traha pa nan. Tur hende ta 
diferente, y Kock a bisa cu 
el a studia e metodo pa e por 
haci esey. 

“E mayoria di nos desafionan 
ta den nos mente, cu ta di- 
rigi e emocion, habitonan, y 
lo por bira un adiccion.” Por 
ehempel, na Aruba e comun- 
idad tin desafio cu sobrepeso 
y alcohol. 


Asina mes tambe ta ofrece 
hermentnan pa e persona 
por maneha su rabia. E ra- 
bia ta un emocion humano 
normal, pero no tur hende 
ta siña con nan por maneha 
esaki di un forma saludabel. 
E personanan ta custumbra 
pa proyecta e rabia riba otro 
hende, grita, zundra, agredi 
otro hende fisicamente; of 
tambe e persona lo bira keto, 
pero despues nan ta suprimi e 
conflicto cu droga, cuminda, 
alcohol, etc. 


Ta existi persona cu tin desa- 


el a agrega. 










